
JALEA „FRĂȚIEI“ 


+ GHEORGHE BOGDAN DUICĂ 


Bătrânul profesor şi academician — cu sufletul 
atât de tiinăr — Gh. Bogdan Duică s'a mutat dintre 
noi. A murit la şcoală, dupăcum era şi firesc. Se 
dusese la Brașov pentru a prezida examenele de 
bacalaureat în oraşul său natal, în centrul de veche 
şi glorioasă tradiţie culturală şi ortodoxă, care a 
dăruit neamului distinsa familie de cărturari a Bog- 
danilor. 

Cu adormirea întru Domnul a lui Gh. Bogdan 
Duică studenţimea pierde un povăţuitor dintre cei mai 
înţelepţi şi un prietin dintre cei mai sinceri, isioria 
literaturii româneşii — ca disciplină ştienţiflică — pe 
unul dintre adevărații ei întemeietori, gazetăria serioasă 
pe unul dintre cei mai pasionaţi și mai înţelepţi slu- 
jitori, iar cultura românească peste tot pe unul dintre 
cei mai proeminenţi reprezentanţi şi apostoli ai săi. 

Intrat în viață cu pregătirea temeinică a unui 
tinăr de o rară inteligenţă şi pasiune de carte, ca 
gazetar la „Tribuna“ din Sibiu, la „Gazeta Bucovinei“ 
sau la ziarele din capitală a fost un viteaz ostaş al re- 
vendicărilor culturale și politice ale neamului româ- 
nesc de sub stăpânirile străine şi un făclier neadormit 
al conştiinţei naţionale. Pentru această eroică luptă, 
a trebuit să îndure — în timpul răfuielii celei mari 
pentru întregirea neamului — calvarul deportării în 
Bulgaria. 

Pe tărâmul istoriografiei literare Gh. Bogdan 
Duică este un precursor al cercetărilor migăloase 
duse până la acrivie. Avea un cult deosebit pentru 
amănuntul inedit, preţios totuşi pentru caracterizarea 
unei epoci sau a unei figuri literare. Această pasiune 
i-a dat pulința să alcătuiască o serie de monografii 
literare, cărora din punctul de vedere al amănun- 
tului istoric şi din al atmosferei în care au trăit 
scriitorii, nu li se mai poate adăoga nimic. 

Spirit pasionat după adevăr, oricât de crud ar 
fi fost şi oricât de jenant pentru unii oameni — Gh. 
Bogdan Duică avea şi curajul să-l spună oriunde, 
oricând și oricui. - 

Cu eroismul atitudinii sale rectilinii şi-a făcut 
Şi mulți duşmani. Nu i-a păsat de ei — cum nu au 
fost în stare să-l măgulească vr'odată binemeritatele 
laude ce i s'au adus. Gh. Bogdan Duică n'a avut un cult 

al formei. Nu-i plăcea să-i zică spinului trandafir, sau 
mătrăgunei viorea. Vecinic preocupat de fondul pro- 
blemelor, forma expunerii îl interesa numai până la 
claritate şi preciziune. De aceea stilul lui era nervos, 
abrupt, bolovănos. Ca pentru firile ce-i semănau: 
sincere şi eroice, în stare să privească realitatea aşa 
cum €, hu înmuiată în miere sau încadrată în cununi 
de flori binemirositoare. 

Acesta este savantul Gh. Bogdan Duică. Filo- 
soful, academicianul şi luptătorul în arena culturii și 
vieţii sociale: rob al adevărului spus fără reticenţe. 

Omul? O, cât de tericiţi am fi, dacă sub mutrele 
adeseori atât de blajin mascate și atât de mieroase 
la vorbă ar bate o inimă de român şi de creștin 
cum a bătut sub colţurosul chip al respectatului, iubi- 
tului şi neuitatului moş Duică! 

L] 

In timpul din urmă marele savant era ispitit mai 
ales de problemele bisericești. 

Când în primăvara anului 1932 s'au adunat la 
Cluj câteva mii din cei mai distinşi fii ai sfintei 
noastre Biserici şi ai neamului românesc spre a al- 
cătui „Frăția ortodoxă română“, nimeni n'a clocotit 
de un mai sacru entuziasm decât adânc regretatul 
Gh. Bogdan Duică. Entuziasmul lui isvora din con- 
vingerea, că neamul nostru nu poate fi îndreptat pe 
drumul renaşterii sale morale şi al marilor biruinţi 
spirituale, decât cu ajutorul Bisericii strămoşeşti, a) 
încercatelor ei tradiţii şi al izbăvitoarelor ei poveţe. 
Entuziastul ortodox adormit întru Domnul era con- 
vins mai departe, că în această măreaţă operă, maica 
ocrotitoare a neamului are lipsă de concursul devotat 
al fiecărui fiu al ei şi în primul rând de concursul 
credincioşilor ei cărturari. 

Preţuind după cuviinţă vrednicia şi jerifelnicia 
misionară, ca şi prestigiul cultural al lui Gh. Bogdan 
Duică, „Frăția Ortodoxă Română“ l-a ales dela înte- 
meierea ei preşedinte al secţiei arhiepiscopiei noastre. 

In această demnitate ilustrul defunct a propo- 
văduit cu cuvântul vorbit şi tipărit deopotrivă virtuțile 
marilor mucenici ai ortodoxiei româneşti, ca prin ele 
să aprindă şi să întețească în sufletul generaţiei de 
azi şi de mâine flacăra sfântă a iubirii de neam şi 

de „lege“.  Peniru această binecuvântată râvnă şi 
neadormită osteneală cheltuită în slujba marilor idea- 
luri creştineşti şi românești — ca şi pentru planurile 
măreţe ce le-a făurit cu privire la lupia din viitor, — 
planuri pe cari le vom preţui ca pe un testament al 
iubitului nostru preşedinte, în această dureroasă clipă 


ÎN PĂMÂNT SFÂNT 


a despărțirii — „Frăția“ îi aduce cele mai sincere 
omagii de recunoştinţă şi admiraţie, rugând pe Pă- 
rintele ceresc să-l aşeze în corturile ostaşilor săi cari 
în viața pământească „luptă bună au luptat, credinţa 


au păzit“. NICOLAE COLAN 


Măreţia şi amărăciunile unui schi! 


O fi un ceas de când soarele a murit însân- 
gerat de roşu la asfinţii. De mult porţile grele ale 
Mănăstirii sârbești Hiliandarion, scârţăind greu în 
țâțânile lor uriaşe, s'au închis pentru odihna noptii. 
Nu se mai aude nici o șoaptă; nu mai veghează nici 
o lumânare. Doar greerii, la marginea pădurii de 
sub fereastra chiliei mele de oaspe bucuros primit 
şi copios ospătat, îşi torc trilurile lor cu cumpătarea 
şi poezia de prea multe ori întâlnită printre ierburile 
groase ale luncilor Secaşului nostru din ţară ce mi-au 
alintat hoinărelile copilăriei. Incolo linişte... o linişte 
grea, o linişte tămăduitoare de multe din ostenelile 
sgomotoasei Atene pe care am părăsit-o sfârşit, 
epuizat, ca niciodată. Nu pot dormi. Somnul nu vrea 
să se lege de pleoapele mele. Drumul, apostoleşte 
făcut azi dimineaţă, dela mănăstirea vecină, s'a aliat 
cu stăruințele de gazdă trează şi omeneaţă ale ve- 
nerabilului părinte monah Mitrofan, arhondarul mă- 
năstirii, şi amândoi, cu puteri unite, au biruit ne- 
astâmpărul ce mă mâna să răscolesc toate colţurile 
sfântului adăpost de comori şi suflete şi au isbutit 
să mă culce de-amiazi. Răcoarea serii ce năvăleşte'n 
lăuntru, o sorb acum cu pasiune. Miraculoasele ei 
infuzii de viaţă, îmi întineresc — par'că simt — 
plămânul ostenit şi torturat de friptoarea celor pa- 
truzeci de grade lăsate la picioarele Acropolei. 
Mă simt fericit; fericit în singurătatea pe care am 
dorit-o, pe care o ador. Atât de fericit încât nici 
nu mă pot gândi cât va ţinea această fericire. Şi 
fericirea mea aş vrea s'o împari cu voi cu toţi ceice 


citiți şi ne iubiţi. Aşa cum pot. Mai ales, aşa 
cum mă trage inima: cu toată dragostea. 
CUNOȘTINȚA 


Schitul Sfântului Andrei, ce se mai zice şi 
Sarai, adică palat... 

Aşa mă lămurea Barba! Dimitrios, când după 
două ceasuri de umblet pe drumuri sălbatice de 
munte, am ajuns pe creasta culmii ce deschide în- 
chinătorului o perspectivă minunată asupra capitalei 
Sfântului: Munte Athos, Karies. 

Şi-mi arătă în vale, proiectate pe-un fond al- 





1 Apelativ de uzaj cur&nt printre ţăranii greci, care în- 
semnează to! atât cât românescul Moş Dimitrie sau Badea 
Dimitrie. 


bastru marin amesiecai ce cerul, turnurile armoni- 
oase şi semeţe ale unei cetăţi ce-o socoteam, la 
intâia întâlnire vizuală, un palat din poveşti. Sarai.,. 
Nume evocator de splendori din O mie şi una de 
nopți; nume vrăjit cu magice şoapte de basm oriental, 
Ştiam că au trecut şi Turcii pe aici... Dar spusel2 
lui Barba Dimitrios îmi stricau toate socotelile. In- 
cercam o desiluzie. Şi, parecă-mi părea rău. 


Schitul Sf. Andrei ce se mai zice şi Sarai, era 
şi una şi alia; palat şi schit, splendoare și umilinţă, 
bogăţie şi smerenie, triumf şi durere, măreție și 
amărăciune, . 

Barba Dimitrios abia mai avu vreme să-şi mai 
îndemne'n în limba lui mularul! ce-mi căra bagajul 
dela port până la microscopica protevusa (capitală) 
şi am ajuns jos, în vale, l-am pus în mână cele 50 
de drahme cum am făcut târgul și ne-am. despărţit 
ca nişte prieteni vechi. 

— Kirie Grigorie, să mergi să vezi Saraiul 
întâi de toate... Acestea au fost ultimele lui cuvinte. 
Şi am făcut întocmai. 


POVEȘTILE SARAIULUI 


Incep destul de târziu. Cam pe vremea răsbo- 
iului Crimeii (1856—1859). Când Marele Duce Con- 
stantin Nicolaevici vizită Sf. Munte Athos. Ruşii, 
pe-acea vreme, erau stabiliți deja aici. Aveau Mă- 
năstirea Sf. Pantelimon. Printre alte, s'a mai cum- 
părai cu vremea, pentru trebuințele lor duhovniceşti, 
o chilie alor doi călugări. Pe locul căreia, s'a înălţat 
ca prin minune schitul de care vorbim. Şi care de- 
veni, cum spuneau şi spun gurile rele (greceşti) baza 
de operaţie a monahilor ruşi, cărora li se atribuia 
alarmanta tendinţă de rusificare a întregului Athos. 
Privilegiat ca nici un altul din aşezămintele de aici, 
schitul care doar cu numele nu întrecuse încă ve- 
chile mănăstiri atonite, a cunoscut generozitatea dăr- 
niciei Rusiei ortodoxe și graţia casei imperiale a 
Ţarilor Romanowi, câteva decenii. Dela doi călu- 
gări, cumpăraţi cu chilie cu tot, palatul mândru ce 
s'a ridicat pe vatra ei, a ajuns să ocrotească impre- 
sionanta trupă de 1200 monahi. Săptămână de săp- 
tămână venea din ţară un vapor încărcat cu me” - 


1 Animal ieșit din încrucișarea calului cu asinul, ca” 
târul nostru. . 

rinde şi ruble-aur pentru trebuinţele — — 


devotaţilor lui Hristos ce umpleau 
cerul spintecat de cele 16 turnuri 
ale imperialei clădiri cu rugăciunile 
şi laudele gurilor lor. Odată pe săp- 
tămână, Joia, mulţimi de nevoiaşi ca 
la trei mii de oameni, erau ospătaţi 
acolo  împărăteşte, aprovizionaţi cu 
pâine, peşte şi vin să le ajungă până 
la cealaltă Joie şi dăruiţi cu câte-o 
rublă sortilă să direagă multe din 
lipsurile lor. Până astăzi, părinţii 
călugări dela Athos pomenesc de 
aceste uriaşe ospeţe ale sărăcimii 
servite cu mâncări întremătoare şi cu 
o veselă numai porcelanuri scumpe 
şi argintării. 

Treceau anii... şi cu ei, trecea din 
gură'n gură faima schitului candidat (spre necazul Gre- 
cilor geloşi) la un loc în concertul celor 20 de mănăstiri 
privilegiate ce singure se împărtăşesc până astăzi 
de dreptul de-a avea un scaun în sfatul suprem al 
celor 20 de ipistaţi, cari diriguesc treburile Sfân- 
tului Munte Athos. 

Până odată]... EA 

PRĂBUŞIREA 

După răsboiul cel mare, cum se şiie, Rusia pa- 
troana -generoasă a Saraiului dela Athos şi a atâtor 
aşezăminte bine plăcute lui Dumnezeu, a căzut pradă 
viermelui' distrugător bolşevic. Toate averile mănă- 
stireşti au fost confiscate. Isvoarele de susţinere ale 
Saraiului, au secat şi ele. Numărul călugărilor scade 
mereu. Cei bătrâni se duc la groapă şi la Dumnezeu, 
iar alţii cari să le ia locul nu mai vin. ladul bol- 
şevic a închis porţile căutătorilor de linişte şi viaţă 
în sfinţenie. S'a schimbat stăpânul, s'au schimbat şi 
ambasadorii spiritului slav, s'an schimbat şi ideile 
cărora le slujau. Dela slava Ortodoxiei, astăzi s'a 
ajuns la cultivarea slavei aventurii comuniste; dela 
Biserică la Internaţionalele agresive. 

l-am căutat acasă, la ei. Doi părinţi călugări 
tăiau lemne în curte. Incolo, nici urmă de viaţă. Nu 
i-am întrebat nimic. Nu puteam. Citeam pe feţele 
lor galbene şi smerite povestea unei lungi şi triste 
mâhniri : jalea Rusiei pravoslavnice îngenunchiată de 
nebunia roşie. M'am mulţumit să le vizitez biserica. 
O minune! Nam mai văzut nicăiri aşa ceva. 
Numai icoane de ale Sfintei Fecioare Maria, protec- 
toarea Athosului, îmbrăcate în aur greu şi încăr- 
cate de pietre preţioase, am numărat douăsprezece. 
lar pe „robul lui Dumnezeu Nicolae“, pentru care 
țăranii ruşi duc şi acum prescuri la Liturgie, i-am 
auzit pomenindu-l cu melancolie, de câteva ori, în 
limp ce mi se arătau bogăţiile sfântului lăcaş, pe 
cari părinţii călugări le feresc de străinare, îndu- 
rând tot felul de privaţiuni. Până când oare?... 





Sf. Munte Aitos. Schitul Sara: 


TAINA 


Aceasta-i marea taină. Vesela scumpă pe care 
au avut-o, au vândut-o deja. Foamea bate la uşă. 
Grecii aşteaptă ultimul geamăt ca să între să se 
facă stăpâni pe-un aşezământ ce nu-i al lor. De 
nicăeri nu se iveşte nici o nădejde. Doar Dumnezeu 
mai poate împiedeca săvârşirea din viaţă a unei po- 
doabe de mănăstire ce ar fi făcut istorie în viaţa 
monahismului ortodox dacă nimerea alte vremuri. 

M'am desprins cu greu de acolo. Voiam să 
rămân, să sufăr cu ei, să-i apăr. 

Apără-i Tu, Doamne]... 

Sf. Munte Atos, Septemvrie, 1934. 

GRIGORIE T. MARCU 


Intoarcere la suflet 


Intoarcerea la suflet a fost. o sărbătoare 
Mai plină de lumină decât o zi cu soare. 
S'au îndoit ghenunchii şi capul s'a plecat 
C'an fața unei sfinte şi mistice icoane. 
Și-această caldă rugă din mine s'a'nălțat 
Spre el, Stăpânitorul, înconjurat de taine : 


Suflete, sărmane prieten bun, 

Ție am venit să mă supun, 

Că de când de fine am fugii, 

Eu mam destrămat şi risipit. 

Cum am fost în stare să te las? 
Lângă tine de ce n'am rămas ?... 
Nu-i nici o pedeapsăn veacul meu 
Pentru un păcat afât de greu. 
Prietene, dacă mă'nforc, mă ierți ? 
Şi dacă rămân n'ai să mă ceri ?... 
O, mă leg că n'am să te mai las, 
Fără tine nam să fac un pas 

In lumea de dincolo de geami: 


Ea mă pierde, dacă nu te am. 
P. POSSA 

LON GIN 


SUFLET DE ROMAN - 


Impăratul Traian intra biruitor în cetatea Sar- 
misegeluzei, în fruntea legiunilor sale viteze, Pe 
urma lui păşeau voioşi prietenii săi cei mai buni, 
Liciniu Sura cel înțelept, Claudiu Livian, căpetenia 
gărzii împărătești, Scaurian, căpitanul cetății şi alți 
fruntaşi. 

Calul împăratului păşea semef şi râncheza 
din când în când, buiesiru, iar el își rotea ca un 
vulfur ochii săi vii peste zidurile năruite şi peste 
gloatele îngenunchiate, cari îi întindeau cu rouă'n 
geană şi tremur în mână, din toate darurile pă- 
mântului, 

— Bucură-te Impărale şi cruţă-ne copilaşii ! 
— se rugau înfiorate mamele. 

— Bucură-te Cesare! Și fie-ţi milă de bunele 
noastre măicuţe ] — se văierau copilaşii Incleştaţi 
de hainele mamelor. 

— Bucură-te Auguste ] Și ne iartă şi pe noi 
pentru băfrânejele noastre neputincioase ] — se cu- 
cereau și moşnegii ninşi de vreme. 

Priveliştea gloatelor întunecă privirea împăra- 
tului, cum întunecă norii fața soarelui și gura lui 
rosti cuvânt de tunet: 

— Mila şi iertarea să mi-o cerşească'n brânci 
frufaşul și nelegiuitul vostru Decebal. 

Toate glasurile amujiră, 

Intr'un fârziu de-abia putu gângăvi un moşneag : 

— O, Doamne, împărate curat la suflet, el 
s'ascunde, acum, prin munţi de teama spadei tale 
biruitoare. 

— Din dârzenie ] — îl întrerupe împăratul, 

— Chiar aşa de-ar fi, Auguste bun de inimă, 
tu nu ne osândi pe noi, cari ne închinăm cu sme- 
renie în față ta, urmă moşneagul. 

— Şi fu porți, ca şi el, plosca vicleniei, til 
opri Împăratul, 

Pe Zamolxe, bunule Traiane, din limpezimea 
inimei izvoreşte cuvântul nosiru. In semnul închi- 
nării cu credință aşternem prinoasele noastre la 
picioarele tale. 

— Nu mi-e dor.de aur, nici de mărgăritare 
strălucitoare, nici de podoabele voastre alese I Inima 
mea doreşte altceva! 

— Toate ale noastre ale tale sunt! 

— Aliceva ] 

— Spune, Doamne, ce doreşti. 

— Pe el... 

— Pe cine? 

— Dafi-mi pe Longin. , . 

Ochii împăratului se jilăviră şi prinseră a pluti 
în lacrimi. Bătrânul Liciniu Sura își duse mâna la 
inimă, Claudiu Livian și Scaurian încremeniră cu 


capu'n piept. Feţele Dacilor îngenunchiaţi păliră şi 
mai mult şi'n spaima lor şi le îngropară în țărâna 
drumului. 

— 0, daţi-mi pe prietenul meu bun, Longin 7 - 
răcni impăratul îndurerat. 

— Pe generalul? întrebă sfielnic cineva, 

— Da, pe iscusitul meu general, Longin ! 

— E'n lumea umbrelor, Stăpâne. .. 

— Te svâri și pe tine'n lumea umbrelor, pleavă 
netrebnică ] 

— O, vai de noi... 

— In Tarlar cu voi! 

— Şi copiii? 

— Toţi] 

— Şi mamele? 

— Toate] 

— Şi moşnegii? 

— Pân'la unul! 

— Fără milă? 

— Cu ceea pentru viermi şi pentru muște ] 

— O, Impărate, tu n'ai copilaşi ? 

— Nu] 

— De-aceea nu știi tu ce-i mila faţă de cei mici! 

-- Mila nu-i pentru vrăşmași, fie ei chiar şi 
sugaci ] 

— Şi nai nici lată ? 

— Pe câmpia Elysiană. 

— In lumea umbrelor fericite ? 

— Acolo]... 

— O, de-aceea nu'nfelegi tu amarul sărmanilor 
moşnegi  nefericiţi din astă lume a durerilor! 
rosfi un bătrân adus de umeri, ținându-şi nepofelul 
de mână. 

— Și nai nici mamă, nici soră, nici soție, 
împărate ? 

— De foate am, din darul zeilor] 

O, de-ar fi ele aici, cum s'ar întrepune ele 
pentru noi şi cum ne-ar scăpa de ascuţişul sabiei ] 
grăi cu duioșie o mamă cu pruncul în brafe. 

Cuvintele ei rourate de lacrima durerii poto- 
liră mâhnirea celui mai bun şi celui mai mare 
dintre împărații Romei. Chipul lui întunecat ca vi- 
jelia nopţii se lumina ca cerul în răsăritul soarelui. 

Gândul său sbură spre zările apusului, spre 
vatra strămoşească din Italica Hispaniei unde buna 
lui mamă căruntă, — presară zilnic boabe de tămâie, 
pe altarul răsboinicului Marte, pentru norocul drag 
fiulai ei Traian Cezarul Romei, care luptă greu cu 
Dacii, pentru slava numelui roman... Ochii sufle- 
tului său deslușiră undeva chipul sorei sale Mar-. 
ciana, mângăind cu gingăşie căpşorul unui copilaș 
orfan, căci ea e maica micilor năpăstuiți ai lumii... - 
Urechea inimei lui desprinde şoapla dulce a tmpă” 

rătesei sale, Plotina, cu care alungă negura din 
pieptul unui moşneag nenorocit, ce-şi blastămă 
zilele într'o bolniță a Romei... 

In oglinda minţii lui răsare umbra tatălui său 
Ulpiu, în finuta lui de consul şi buzele lui îi spun 
răspicat să stârpească pe cei trufaşi, dar să cruțe 
pe cei smerili. . . 

Cucerit de aceste arătări împăratul vorbi mai 
blajin mulţimei': 

— Daţi-mi dar, cenuşa lui Longin ! 

— Iertare, împărate ] s'auziră de-odată mai 
multe glasuri speriate. 

— Cum ? Nici pumnul de cenuşă ?.. . 

— Urna-i în mâna lui Decebal! 

Ochii lui Traian se umplură iar de vijelie şi 
cum sare 0 scânteie din amnar, aşa sări din gura 
lui jurământul : 

— Pe Joie / Nu-mi voi da răpaos până nu voi 
reteza, cum se refează trandafirii, căpățina lui 
Decebal ; până nu voi adăpa cum s'adapă straturile, 
cu sângele regelui dacic — mormântul viteazului 
Longin şi până nu voi trânti, cum se trânteşte un 
dovleac, urna cenuşei lui lângă cenuşa prietenului 
meu celui mai drag ]... 

Cavaleria şă s'avânte'n goană vifornică pe 
urma fugarului ! 

Prefecte Lucius Quietus, făr'de el să nu dai 


faţă cu mine]... 

La drum 7... 

Dacii făceau şi ascultau înfioraţi: Fulgerul 
durerii din glasul împăratului le zgudui cumplit 
ființa, 

Doar pe margini şopteau : 

— Ce prieteni buni erau. 

— Cât de mult îl iubea !] 


— Cum clocoteşte'n inima împăratului dorul 
răzbunării ! 

Traian îi învălui în pânza privirii lui mohorâte 
și-i întrebă apoi cu grai de stăpân : 

— Voi vreţi să vă mântuiți viaţa ? 

— E dorul dorurilor noastre strigă sluga legii 
lui Zamolxe. 

— Cu adevărat ? 

— Pe Zamolxe şi pe fericirea copilaşilor 
noștri — strigă mai aspru marele preot. 

— Celce vrea să-și mântuiască viața să-mi 
jure aici: credință ] 

— Jurăm] Jurăm ] Pe cer! Pe veci! răspun- 
seră ei toți în glasuri de furtună. 

— Plecaţi acum acasă și fiţi de astăzi fii 
păcii. lar sluga legii lui Zamolxe să s'apropie de 
mine ] 

Auzind noroadele cuvântul mântuirii umplură 
slava cu chiote de bucurie şi se risipiră ca norii 
la suflarea vântului. lar mai marele legii celei sfinte 


s'opri smerit în fața împăratului. 
— Cum te cheamă ? 
— Vezinas, 


— Tu, om al zeilor şi sfetnic al inimii ome- 
neşti, acum, dupăce ţi-am mântuit poporul, desvăluie 
și fu ființei mele taina morții lui năpraznice. 

— Bunătăţii se închină cu paharul bunătăţii; 

Ascultă numai, împărate. Vezi tu zidurile pră- 
buşite depe sprânceana dealului ? E castelul cel 
domnesc. Acolo sau deschis larg porțile, acolo 
s'au întins lungi mesele, acolo răsunau aprinse 
trompetele, în clipa sosirii generalului... Vezi tu, 
apoi întăritura mare de pe coastă? E visteria tării! 
Acolo s'au desgolit în fața ochilor Iui Longin toate 
comorile străbune, toate făgăduindu-i-se, — pentru 
irădarea tainei tale ]... Dar sufletul lui a fost mai 
tare decât ispita comorilor noastre... Şi vezi şi 
temnița zgulită colo, lâng'o muche de prăpastie ?... 
O, câte ţi-ar putea ea povesti din patimile muce- 
nicului ].. . 

A plesnit şi zbiciul, a înțepat şi sulița, a trosnit 
şi roata, dar nici caznele Infernului n'au putut smulge 
de pe limba lui cuvânt de necredinţă ].. . 

— Ajunge, o Vezinas. Sfârşitul povestei fl 
cunosc. Acolo în noaptea temniței cumplite gura 
lui gustat-a amarul otravei, s'aplece astfel în inima 
mea cumpăna simţirilor împărăteşti nu pe partea 
prieteniei, ci pe partea datoriei]... O, ce suflet de 
roman]... Aici, unde s'a stins viața lui mucenicește, 
aici unde a şoptit el cea din urmă slovă Romei, 
aici să se înalțe zidurile gropnifei lui binecuvân- 
tate şi stânca altarului de jertfă neîncetată ]... Aici 
să se așeze urna cu cenuşa lui neprihănită ]. . . 

In fața ei să ardă veşnic focul arderii de fot]... 

Lumina lui să lumineze tuturora peste vea- 
curi 7... A. NANU 

FLORI CREŞTINE 


„ŞI EU AM O ȚEPUȘĂ...* 


Imi spunea un prieten: 

— „Treceam prin viaţă cu părerea că sunt fără 
greşeli. Cât despre păcate, nu vedeam nici unul.., 
lar când priveam viaţa altuia, greşalele și păcatele 
se iveau la tot pasul. Când îmi asemănam viața mea 
cu a celorlalţi, o găseam aşa de diferită de a lor, 
că aveam drepiul să mă îngâmf şi să zic, așa precum 
zice Fariseul în Templu: „Mulţumesc ie Doamne, 
că nu sunt ca acest vameş păcătos !...“ Aveam chiar 
credința că eu nici n'aş putea păcătui. Tot trecutul 
meu mă îndreptățea să am această îndrăzneală. Dar 
eu nici n'o credeam îndrăzneală, ci ceva prea firesc 
şi uşor. Astfel mergeam în viaţă, când o întâmplare 
destul de obişnuită, veni să-mi răstoarne întreaga 
mea existență de până atunci. Un lucru de nimic. 
După cum s'a întâmplat cu acea locomotivă, care 
s'a oprit în plin câmp din cauza unei neinsemnate 
gâze care a intrat la piston împiedecând-o să mai 
meargă, tot asemenea s'a întâmplat cu maşinăria 
sufletului meu. 

Scurt: am făcut o faptă ticăloasă — şi deodată 
întreaga mea existență spirituală s'a oprit pe loc. 

Am rămas suspendat deasupra unui abiz. 

Când m'am trezit din surprindere şi din îndu- 
rerare, eram alful. 

In faţa mea stătea un om al trecutului pe care 
par'că nu-l mai cunoşteam. 

Il întrebai: 

— „Cum ? Tu eşti acela care acum puţine clipe 
spuneai că eşti fără păcat — şi că nici n'ai putea 
să faci păcatul? la priveşte]... Ulită-te la mine...“ 

Cel din trecut, nici el nu mă cunoştea pe mine. 

Pe urmă, am început a urca muntele. 

O, prietene, atunci am văzut eu viaţa cea ade- 
vărată, cunoscându-mi, una câte una, toate slăbiciunile, 
Veneau din afund şi mă umileau, — iar eu le pri- 
meam și mă lăsam copleşit de „învățătura“ lor. 

Zi de zi am început să învăţ splendoarea umi- 
linţei — şi lăudarea întru cele slabe, 

Puținele bune ce vor fi fost în mine le priveam 
cu nepăsare şi nici o mulțumire nu le ridicam în 
sufletul meu. 

Ci când îmi vedeam scăderile şi slăbiciunile, 
mă bucuram — şi slăveam pe Dumnezeu că mă în- 
vredniceşte să mă laud cu ele. 

Căci ele singure mă ridicau cu adevărat înăl- 
jându-mă la cele mai de sus înfelegeri ale vieţii. 

Şi ce bucuros am fost în ziua când am cetit 
în epistola sfântului apostol Pavel aşa: „.../nfru cât 
mă priveşte, nu mă voi lăuda decât cu slăbiciunile 
mele... Şi ca să nu mă umflu de mândrie, ...mi-a 
fost pus un țtepus în carne...“. 








Şi atunci, am strigat şi eu, cu adâncă recu- . 


noştință : 
— „Mulţumesc ie Doamne că ai pus şi mie 


un țepuș în carne, — căci fără de el aş fi murit, fără - 


să cunosc viaja cea adevărată“. 
Povestindu-mi astfel, prietenul meu avea rouă 
de lacrimi pe gene. 


„.. ȘI TOTUŞI, S'A FĂCUT 


Ploaia nu voia să mai vie în primăvara aceea, 
Cerul își iînchisese ploile, iar holdele se uscaseră. 
Păpuşoiul mai ales, ori nu răsărise, ori stătea pitic, 
de n'avea nici vântul ce să bată. 

Nimeni nu mai credea că se mai face recoltă. 
Nici chiar cei credincioşi nu-şi mai iroseau rugăciu- 


'nile pentru un lucru, care, după înțelegerea lor ome- 


nească, era peste putință să se mai întâmple. 

Dar veniră şi oamenii ştiuiori în această meserie, 
— acei care învăjaseră carte multă, vreme de ani 
de zile, în şcoli anume întemeiate pentru aceasta. 

Ei au zis: „Nu vom avea păpuşoi, — iar ca 
să preintâmpinăm foametea, fiecare să ia aminte 
asupra boabelor pe care le are în hambar, iar grani- 
țele trebuesc închise, ca nici măcar un fir să nu iasă 
afară. Altfel, vom muri de foame... “. 

Conducătorii de popor, dând întăptuire acestor 
înțelepte sfaturi, luară măsuri aspre întru aceasta, 

Oamenii işi luaseră nădejdea. Linii tăceau, crâş- 
nind din dinți, alții suduiau pe Dumnezeu, — şi 
numai câţiva şi-au zis: „Fie voia Ta, Doamne!...“ 

Peste puţin, au început ploi firave. Abia picau 
câtiva pumni de apă pe pământul sfărogii. 

Oamenii zâmbeau: 

— „Poate să ploaie şi cu miere, — și tot nimic 
nu se face“ — iar cei cu știință plugărească nici nu 
mai voiau să „ia în discuţie“ această chestie, 

Ploile începură mai din belșug. Pământul uscat 
le sugea cu mare sete. 

Damenii tot nu credeau. 

Păpuşoiul se ivi mai măricel, dar tot slab. Răs- 
bise el prin scoarța tare a ogoarelor, dar nici de 
data aceasta vântul nu avea de ce se isbi. 


Căzu pe urmă potop de căldură peste holde. 


Şi pricepuţii oameni de ştiinţă, credincioşi le- 
gilor pe care le învăţaseră în înaltele şcoli, dădură 
laraşi din umeri, zicând: 

— „Zadarnice sunt toate!...“, 

Dar ei, ca şi ceilalți care nu mai credeau căe 
cu pulință o reînviere, uitau un adevăr, care nu se 
învaţă în şcoli şi care, pe cuvinte omeneşti, zice așa: 
„Ceeace nu-i cu putință la oameni, e cu putință la 
Dumnezeu ..“, 

Şi Dumnezeu, care nu vrea să-şi cerce făpturile 


iz iimaa. aa 

Darul lui Dumnezeu 


lui vorbitoare peste puterile lor, a hotărât atunci să 
le dea o palmă peste obrazul necredinţei lor. 

Dete iarăş ploaie, slobozi din nou bună căldură, 
opri la vreme vânturile, aşa că ceeace de obiceiu 


FURTUNA 


Mesteacănii tineri din jur 
Se'nfioară de vânt şi de gând. 
Prin frunze și crengi, ca prin ciur, 
Aud apusul curgând. 


In umbra ce'ntinde 'nserarea 

Pe faţa acestui Ardeal, 

Văd cum s'adună deal lângă deal 
Şi-mi ţese în noapte cărarea. 


Cu norii albi din albastru 

Stau faţă către faţă; 

Din cer aştept să-mi cadă un astru, 
Din zodii o povaţă. 


Aştept către viaţă îndemn 

Din slava de sânge să-mi pice; 
Infipt în culme ca o cruce, 

Din patru vânturi cer un semn. 


Dar vântul cu nori-mi ascunde 
Aşteptatele semne. 

Timpul se umple de secunde, 
Pădurea se umple de lemne. 


Noaptea vine, mă pătrunde 
Cu'ntunerecu-i de moarte, 
Ca să'nvăţ cum şi de unde 
Se'nalța luminii toarte. 


Tunetul îmi va şopti 
Mângăierea ce-aştept, 
lar ploaia va veni 

Să mă strângă la. piept. 


> creştea într'o săptămână, acum creştea într'o zi. 


Când se deşteptau gospodarii dimineaţa şi-şi 
vedeau holdele, nu le venea să creadă ochilor. Se 
mirau, zicând: 

— „Când, Doamne, au crescuți aşa?!...* 

Oamenii de ştiinţă plugărească stăteau uimiţi şi 
nu mai ştiau ce să spună. Cercetau din nou cărţile, 
dar nu aflau nicăiri nici o „excepţie“ la regulele 
acolo statornicite. 

Şi împotriva necredinţei oamenilor — şi cu 
totul împotriva legilor omeneşti, în anul acela s'a 
făcut atâta de mult păpuşoi, că nu numai că a ajuns 
pentru toate gurile din ţinutul acela, dar a fost şi 
prisos. 

Conducătorii de ţară au ridicat, aşadar, opre- 
liştea vămii, lăudându-se că ei au prevăzut că va 
fi bine. Mulţi au crezut atunci în puterea lui Dumnezeu, 
dar şi mulţi au rămas surzi şi orbi la asemenea mi- 
nunată întâmplare. 

Fie voia Ta, Doamne, în toate... 

AL. LASCAROV-MOLDOVANU 


E târziu, e'ntuneric. Mă'ntorc din pădure. 

Mesteacănii gem, furtuna-i aproape, 

lar hăul mă cheamă cu gând să mă fure, 

Mesteacănii gem cu gând să-mă'ngroape. 
NICOLAE VONICA 

CERURILE SPUN 


MISTER CREŞTIN ORTODOX 


TEATRUL NOSTRU 


SCENA III 
ION, plictisit, se plimbă agitat. După puţin timp, intră SZENT- 
“TIVANYI 

ION. Reverende, vreau să ştiu, dacă rămâi sta- 
tornic în hotărîrea luată, de a pleca mâine... 

SZENTIVANYI. Datorii mari mă chiamă înapoi... 

ION. Vremea însă e foarte împotrivă... 

SZENTIVANYI. Mai împotrivă sunt împrejurările... 

ION (trist). Adevărat... Rareş din nou Domn... 

SZENTIVANYI. Şi Martinuzzi puternic... 

ION. Se pare că a dobândit jurământul de cre- 
dinţă a statelor ardelene, pentru lon Sigismund... 

SZENTIVANYI. Ah!... Copilul ăsta multe încurcă- 
turi ne-a adus, prin naşterea lui... 

ION. Şi aicea, pe cine te bizui?... 

SZENTIVANYI. Deocamdată, pe Ştefan Mailath..,. 

ION. Pe Ştefan Mailath ?... 

SZENTIVANYI (amar). Da ... Pe statornicul trădător 
şi neobositul sperjur... pe rivalul sufletesc al bătrâ- 
nului Cornea... 

ION. Ai, cel puţin acum, încredere în el?,.. 

SZENTIVANYI. Încrederea este o virtute, care 
creşte sau se micşorează, după greutatea timpului şi 
câtimea folosului ... 

ION. Şi eu ce trebue să fac? 

SZENTIVANYI. Să aştepţi... Dar până atunci, va 
să-ți întărești sufletul ,.. (Afară vijelie). 

ION (speriat, apoi trist). Sufletul... Sufletul... 

SZENTIVANYI (viguros). Da, Măria-Ta... In nişte 
împrejurări atât de potrivnice, triumfă doar sufletul 
tare... Ca lespedea, pe care stau săpate legile lui 
Moise, va să fie sufletul unui erou... 

ION (dureros). Şi tablele legii au fost sfărâmate... 

SZENTIVANYI. Măria-Ta, iată nişte gânduri care 
nu sunt pe placul meu... 

ION. Reverende, o confesiune... 

SZENTIVANYL. Te ascult cu toată grija... 

ION. Ai adus la judecata minţii mele, nişte cu- 
vinte, al căror înțeles lam pierdut... 

SZENTIVANYL. Care? 

ION. Triumf... virtute... erou... Odinioară, 
sufletul meu şi le însuşise deplin... De când sunt aici, 
parcă am începui să le uit cuprinsul, ca surdul, care 
uită frumuseţa cântecului, la început mai puţin, apoi 
din ce în ce mai mult... 

SZENTIVANYI. Măria-Ta, eu cunosc pricina, sau 
mai bine zis pricinile neliniştii voastre... 

ION. Le cunoşti?... (repede). Nu, nu... cu ne- 
putință ... (schimbă tonul). lacobaeus, medicul meu, le 
atribuie climei neprielnice... Prea multă ploaie, 
prea multă furtună... Sufletul meu e ca tăciunele... 


Arde, arde... dar întunecându-se, nu se mistue vreo- 
dată... (afară, vijelie). Mai cu seamă furtuna... Mereu 
aprinde flacără nouă... (schimbând vorba). Mă laşi o 
clipă, până la lacobaeus?... El ştie a vindeca aceste 
dureri ascunse, cu un drog liniştitor... 


SZENTIVANYI. Nu, prietene... Lasă-l de o parte 
pe lacobaeus... Şi el e una din pricinile nefericirii 
tale... 

ION. El? 

SZENTIVANYI. Da... şi el, şi Şorban, şi Berthold. ., 
şi toţi ceilalţi ai tăi tovarăşi... 

ION. De ce, reverende ?... Răsuflul lor sufletesc 
înconjurându-mă, mă apără de înnăbuşeală.,.. 

SZENTIVANYI. In cele câteva zile petrecute aici, 
i-am putut cunoaşte... lacobaeus e necredincios,.,. 

ION. Adevărat... 

SZENTIVANYI. Berthold e vrăjitor, teosof ... învoit 
deci, cu Diavolul şi cu spiritele rele... 

ION. Nu, reverende... 

SZENTIVANYI. lar cel mai ticălos dintre ei, e 
Şorban, care abjurând credinţa, a îmbrățișat cea mai 
ticăloasă schismă... Schisma de negare a tot ce e 
catolic, după proasta concepţie a unui oarecare 
Calvin... (afară, vijelie). 

ION. Reverende, voiu încerca să-i răspund de 
cinstita purtare a fiecăruia din ei, deşi vijelia de 
afară sdruncină într'atât sufletul meu, răpindu-mi pu- 
terea de convingere... Şorban... săncep cu el... 
Şorban crede, că doar religiunea calvină se potri- 
veşte neamului său maghiar... 

SZENTIVANYI (cu răutate). Asta-i urmarea lică- 
loasei purtări a lui Martinuzzi... Şi eu sunt Maghiar... 
de ce nu cred la fel? Martinuzzi, în lupta împotriva 
împăratului, n'a pregetai să se întovărăşească şi cu 
ereticii. .. 

ION (continuând). lacobaeus e medic şi filosof... 
El caută a-mi ține mintea veşnic trează, cu cele mai 
subtile probleme ale spiritului... La fel şi Berthold, 
care nu e un vrăjitor obişnuit, legai cu Diavolul prin 
pact de sânge... Teosofia lui e ştiinţifică... După 
cum vezi, reverende, de toţi am lipsă... 

SZENTIVANYI (cu răutate) Da... de toţi ai lipsă, 
fiindcă sufletul tău e moale şi tremurător ca trupul 
melcului, şi are lipsă de o căsuţă, care să-l apere... 
fiindcă te temi de noapte — care e rânjetul Diavolului. .. 
şi nu poți iubi ziua — gândirea lui Dumnezeu... fiindcă 
furtuna îţi aduce ecou, din adâncurile iadului... 

ION (agitat). Nu înțeleg reverende... 

SZENTIVANYI (acelaş joc). Fiindcă sângele tău e 
otravă şi ochiul, ghimpe... 

ION. Reverende nu mă chinui... 

SZENTIVANYI Fiindcă în jurul tău, prin umbra 
acestui imens castel, pluteşte suiletul. .. 

ION (jipând). Cui? 

SZENTIVANYI (rece). Al lui Geanleone..,. 

ION (dă un țipăt). Ah!... (Cade pe un scaun. Pauză. 
Afară vijelie). : 

ZENTIVANYI (blând, venind lângă Ion). A fost de lipsă 
această adâncă brazdă în suflet, ca să slobod tot 
răul dinlăuntru... rău, pe care nu lacobaeus, cu lu- 
measca lui știință, sau Berthold, prin ajutorul Diavo- 
lului, îl poate înlătura... 

ION (disperai). Pentruce, reverende ?... Pentruce 
ai reinviat?.., 

SZENTIVANYL. Ca să te redau lumii şi ţie... Ca 
să nimicesc aburul de dulce otravă, în care vieţuieşti ... 

ION. Nu mai pot fără el... Mi-e teamă de aerul 
curat... 

SZENTIVANYL Tu nu vezi, că în jurul tăueo 
conspirație ?. .. 

ION. Nu]... nul... 

SZENTIVANYL Ei conspiră împotriva lui... îm- 
potriva lui Geanleone, ca să te ijerească de spirilul 
celui ucis de tine... 

ION. Ah, ce să fac?... Ce să fac?... 

SZENTIVANYI. loane, fii tare... Dacă vrei să-ți 
vederezi puterea... dacă vrei să nu-mi pară rău, 
că te-am trimis în depărlări... 

ION. Ah!... acele depărtări, cum se răzbună... 

SZENTIVANYI. Nu le bârfi... Ele ţi-au dat înăl- 
țarea spiritului... ele îți vor da vindecare prin şi 
mai mare înălțare... 

ION (temător). Oare ? 

SZENTIVANYI. Da... Eşti în stare să mă înţelegi ? 

ION. Reverende vorbeşte, te rog... Cuvântul 
tău taie adânc... Gem, scrâşnesc din dinţi, dar sufer, 
căci ştiu că-mi face bine. 

SZENTIVANYI. Scăparea ta de-a-pururi, .. 

ION. Scăparea mea de-acum... 

SZENTIVANYI. Cea de-acum şi cea de-a-pururi, 
dintr'o-sîngură obârşie îţi poate veni... Dela Roma... 
La Roma, se află comoara tuturor daniilor sufleteşti, 
ce au prisosit sufletelor de elită... şi această co- 
moară, o stăpâneșie cu putere absolută, împăratul 
lumii spirituale, Papa... El singur are puterea, cu a 
sa indulgență, să-ți ridice greul crimei, căci singur 
are dreptul de a lega şi deslega totul... 

ION. Reverende, indulgența asigură... 

SZENTIVANYI, Tot... Dar pentru asta, va: să fii 
pregătit... loane, eu nu ie silesc... Imprejurările 
însă vorbesc singure... Tu va să le asculţi... Mâine, 
plec ... Îţi las timp de gândire. Nu-ţi cer să-ţi alungi 
prietenii, ci dimpotrivă, să-i ţii... Dar ia seama la 
gesturile ascunse şi prinde şoaptele înlundate... Vei 
vedea acea conspirație a milei... 

ION. Milă le e deci, de mine? 


SZENTIVANYI. Milă!... Ce batjocură]... Nişte 
nepulincioşi ei înşişi, strânşi în sobor de neputinţă, 
se înduio;ează de destinul tău... loane, gândeşte-te ... 
Doar indulgența ... atât]... Şi acum, rămas bun... 
Mâine, poate plec înainte de deşiepiarea ia... 

ION. Reverende, încă o vorbă... 


SZENTIVANYL. Atât... Veghează... (pleacă; lon îl 
conduce până la uşă). 


SCENA IV 
ION singur; apoi spectrul lui GEANLEONE. 


lon stă cu capul pe masă. Un val de vânt sparge fereasira. 
on tresare, se intoarce. La fereastră, Geanleone. 


ION. Ce-i 7... Ce-i asta ?... 

GEANLEONE. N'am venit să ne măsurăm puterile, 
loane... ci supus, să te rog, ca pe un adevărat 
stăpân, să primeşti lucrarea mea de slugă... 

ION. Piei, nălucă... 

GEANLEONE. Nu-s nălucă, loane, ci făptură ade- 
vărață... Am venit să-mi îndeplinesc menirea... 
Doar iu, prin sânge, m'ai robit pe veci... 

ION (strigă). lacobaeus... Berthold ... 

GEANLEONE. Stăpâne, zadarnic ţipi. . . lacobaeus, 
în pivniţă, taie un hoit de câne, iar Berthold e de- 
parte... 

ION. Pleacă... pleacă... 

GEANLEONE. Nu mă alunga, stăpâne... De- 
aproape doi ani, te slujesc credincios... Te pândesc 
cu umbra şi mă şterg cu ziua... Dar azi, fiindcă 
vrei să mă vinzi, am venit să stărui pentru dreptul 
meu de rob... 

ION. Ah]... lacobaeus... Şorbane... 

GEANLEONE. Din lumea duhurilor, am aflat taina 
hărăzită ţie... Nu ca să te bucuri, ai primit viaţa, 
ci ca s'o slăveşti,.. Pentru asta ai ucis, stăpâne... 
Nu te înfricoșa deci... Inainte]... Dar nu mă vinde 
reverendului Szentivânyi, pe bani, fiindcă nu cu bani 
m'ai dobândit, ci cu sânge... 

ION. Taci... Pleacă... 

GEANLEONE. lată, de ce Isus n'a putut sluji lui 
luda .,. fiindcă, din sgârcenie, cel menit să fie stăpân, 
a precupeţit sângele, cu bani... 

ION (acces de curaj). Ei bine, vorbeşte... [ţi 
voiu dovedi că nu mă tem de năluci... lar, dacă 
din marea-ți nesocotință, eşti om, ce vrei să-ţi râzi. ,. 
(se repede la panoplie, după sabie), 

GEANLEONE. Dar n'o văd pe ea... 

ION. Ah!... (dă un țipăt şi se prăbuşeşte). 

GEANLEONE. Nu de Brighit voiu să-ți vorbesc... 
Bine a-i făcut, urgisindu-o... Netrebnica! .. Şi pe 
ea... şi pe celelalte... Dar totuşi una... „ea“... 
cea nemuritoare ... cari trebue să-ți uşureze drumul 
către slavă ... 

ION (strigă). lacobaeus,.. Şorbane... 

SCENA V 


IACOBAUES, ŞORBAN. Ce e?... 
plat dice 

ION. Prieteni, ajutaţi-mă... 

IACOBAEUS, ŞORBAN. Vorbeşie,., 

ION (îngrijat). Unde-i Berthold ? 

IACOBAEUS. Lipseşie... Pe semne oficiază, singur 
în mijlocul codrului, una din ale sale liturgii diavo- 
leşii... Întuneric de mormânt covârşeşie noaptea, iar 
vântul urlă, la întrecere cu fiarele... 

ION. Poate voiu avea lipsă de el... 

ŞORBAN. Suntem noi... 

ION. Ah, prieteni!... Prieteni]... 
puterea voastră nu-i îndestulătoare. .. 

IACOBAEUS, loane, treci printr'una din acele străzi, 
pe care noi medicii le numim criză... 

ŞORBAN. Ce s'a întâmplat ?., 

ION. A fost la mine reverendul Szentivânyi. 

ŞORBAN. Ei şi? 

ION. Şi mi-a vorbit de multe „+. de foarte multe... 
Dar la sfârşit... 

ŞORBAN. La sfârşit ? 

ION ltremurând). Mi-a scos în faţă chipul lui Gean- 
leone.. 

ŞORBAN, “Ah, mizerabilul!... Bine că pleacă... 

IACOBAEUS. Cred că ai destulă virtute în tine, 
ca să respingi atari copilăroase judecăţi ale închi- 
„puirii . «(începe vijelia). 

ION (temător). Da, da... (tot mai agitat, priveste spre 
fereastră). Dar să vedeţi... nu ştiu, cum s'a făcut... 
(un trăznet şi chipul lui Geanleone apare, o clipă, la fereastră). 
Ah!... Priviţi-l... Priviţi-l,.. | 

IACOBAEUS. loane, liniştește-te... A fost lumina 
fulgerului ... (ia de pe vatră, o doctorie). Bea din această 
licoare -liniştitoare... (Ion bea). 

“ 1ON' (tremurând). Prieteni, nu mă lăsaţi... 

"“ ŞORBAN. loane, noi veghem lângă tine... Suntem 
înarmaţi cu toate mijloacele de apărare, ale ştiinţei, 
şi cu puterea infailibilă a filosofiei... Deci e bine, 
să dai ascultare cuvintelor. noastre, care, numai din 
iubire prietenească, pornesc... IE 

ION. Vorbeşte, Şorbane... Cuvintele tale înso- 
țesc în bună tovărăşie, licoarea lui lacobaeus;.,. 

ŞORBAN. Cred că ai priceput planul lui Szentivânyi, 

ION. Nu. | 

ŞORBAN. Inadins a lucrat în chipul ăsta... 

ION. Inadins ?.., 

ŞORBAN. Da... După ce, prin uşurinţa lui Bert- 
hold, a aflat despre duelul fău cu Geanleone, ca om, 
ce nu pierde nimic, el nu:s'a sfiit să folosească, 
pentru. scopurile lui ascunse, şi această nenorocită 
întâmplare .. - 

ION. Ah. st 

ŞORBAN. Curaj, prietene ,.. „ Szentivânyi e autorul 
moral al acestei înscenări... Prin mijlocirea neferi- 
citei întâmplări, el vrea să fe chinuiască până la 


Ce s'a întâm- 


vorbeşte ... 


Mă tem că 


amănunte, după metoda lui Vesal... 


desnădejde, pentru ca apoi, să ofere sufletului tău 
sminiit de înfricare, barca pururi salvatoare a cato- : 
licismului... i 
IACOBAEUS. Așa e... Şorban a prins toată unel- 
tirea,.. 
ION. Ce trebue să fac? 
ŞORBAN. O singură cale îţi rămâne... Ceaa . 
adevăratei şi raţionalei credinţe... Vino şi studiază 


- dogma predestinării... Ea iți va da, singură, solu- 


țiunea, pe care zadarnic o cauţi.. 


IACOBAEUS. Nu, Şorbane... mă opun. Sica i 
ta e ca acel medicament, pe care noi îl numim anodin, 
Pe lon, numai raţiunea îl poate salva... Dar raţiunea 
dusă, nu cu tine, până la jumătatea drumului, ci până 
la capăt... Nu predestinarea, ci necredinţa... asta - 
va să-i fie dogmă... (către Ion]. Tăria ta a avut o 
şovăială neexplicabilă... Este vechea frică de sutlet 
şi de Dumnezeu, care își ia, sub forma asta, o în- 
târziată răzbunare... Inainte, loane... Şi acum, sfat 
practic, terapeutică eficace ... Prin împrejurimi — am 
vorbit la cină — stăruie acel fur... Ei bine!... Dă 
ordin să fie prins... şi apoi, ucide-l... | 

ION (speriat). Ah!... din nou... 

IACOBAEUS. Cu mâna ta... Căci uciderea unui . 
om, pe temeiu de onoare sau justiţie, nu-i o crimă... 

ION. Incep să mă încredinţez... 

IACOBAEUS (continuând). Apoi, tot cu mâna a, 
despică-l în bucăţi, pe care să le diseci, voluptos, în 
Şi vei întâlni, 
în drumul tău, muşchi, sânge, nervi... dar suflet nu... 

ION (întărit). Ah, prieteni!... Cuvintele voastre . 
mi-au dat curajul o clipă sdruncinat... Te voiu urma 
la început pe tine, Şorbane, şi voiu îmbrăţişa cre- 
dinţa lui Calvin... deși gândul meu va stărui mereu, 
către învăţămintele de ultimă înălţare ale tale, laco- 
baeus.,. Acolo tind s'ajung... la necredinţă... Şi 
acum, prieteni, lăsaţi-mă singur... Vreau să scriu 
o scrisoare reverendului... 

ŞORBAN. Eşti sigur de tine?... A 
TON, Sunt plin de fală şi de bărbăţie... Scri- 
soarea aceasta va fi răspunsul meu răspicat, unel- 
tirilor lui... Să-mi vină cămăraşul,.. Duceţi-vă prie- 
teni... Vă mulţumesc... M'aţi adus în starea cea 
mai potrivită unei mari înfăptuiri... Vă mulțumesc... 
vă mulțunesc,. ,, (cei doi prieteni părăsec camera). 


SCENA VL. 


La masă, ION s scrie. Intră cămăraşul, apoi spectrul lui Gean” 
leone, şi la urmă părintele Pavel 


CĂMĂRAŞUL. M'ai chemat, Măria-Ta? 
__ 1ON. Da... Vei sta alături, până ce sfârșesc 
această scrisoare, care mâine în- zorii zilei, trebue 
să se găsească în mânile reverendului Szentivânyi,.. | 
mâine, înainte de plecarea sa. 
CĂMĂRAȘUL. Prea bine, stăpâne... 

ION. Stinge făcliile... Prea multă lumină îmi 
obosesc ochii... (cămăraşul stinge şi pleacă. Un singur 
candelabru. lon scrie. Incepe vijelia. Fulger. Apare Geanlzone, 
nu la fereasiră, ci pe ușă). 

GEANLEONE. Nu m'ai chemat, stăpâne, dar eu 
totuşi, am înfrânt consemnul... căci în timp, ce tu 
scrii reverendului Szentivânyi, prietenii tăi plănuesc 
cum să te despartă de mine... iar alături, cămăraşul 
vorbeşte cu părintele Pavel... Deci întâmplarea e 
grabnică ... 

ION. Geanleone, ştiu că eşti o închipuire şi pot 
printr'un drog al lui lacobaeus sau printr'o uşoară 
opinfire a minţii să te nimicesc... Dar, nu... Mă 
port cu line ca şi cum ai îi viu, penirucă voiesc a 
te ucide a doua oară... 

GEANLEONE. Dacă mă vei ucide, vei muri şi tu... 
căci eu nu sunt îndemnul înălțării tale, aşa cum te-a 
lămurit lacobaeus, ci duh din duhul tău... Eroismul 
tău stă... 

ION. Eroismul meu stă în luptă cu Dumnezeu... 

GEANLEONE. Tocmai în această luptă, ai lipsă de 
ajutorul meu... Recunoaşte tot binele, pe care ţi l-am 
făcut. Prin viaţa mea ai recunoscut universul simțţirii. . . 
prin moartea mea, pe cel al raţiunii... Dar adevărul 
ultim scapă minţii, ca și simțurilor... Tu nu vezi, 
că Dumnezeu îţi rezistă, ca şi o lespede: prinsă în 
munte, opintelilor unui. umăr de om... 

ION. Şi ce trebue să fac? 

GEANLEONE. Ai încercat prin artă, dar arta te-a 
minţit, ea însăşi fiind o minciună... Ai recurs atunci 
la lacobaeus şi Şorban, la ştiinţă... şi iată-te ajuns 
la neputinţă, căci ştiinţa e doar numai suma socote- 
lilor minţii noastre... Acum, vom fi nevoiţi să pur- 
cedem altcum... 

ION. În ce fel? 


GEANLEONE, lrebue să ne înălțăm în domeniul 
nesfârşit al neființei.... 

ION (transportat). Al neființei?,,. 

GEANLEONE. Da... Tu nu'nţelegi, că pentru asta 
m'ai ucis ?... Era lipsă de o nouă făptură, care să 
îndeplinească cele două însuşiri... cea dea fi şi de 
a nu fi,,. 

ION. Geanleone, încep să mă luminez... 


GEANLEONE. Laolaltă, vom alcătui deci o sin- 
gură făptură, la răscrucea dintre fiinţă şi neființă... 
ION (tot mai entuziasmai). Da, Geanleone... 

GEANLEONE. Acolo vom putea extrage spiritul 
din esenţa lucrurilor... 
ION. Geanleone, te înțeleg... 


GEANLEONE. Şi silind spiritul să se supună cu- 
noașterii noastre, să dobândim marele secret al vieţii. 
Ce-a fosti mai înainte de mişcare?... Nimicul „Său 
cuvântul ?... 

(Afară, vijelie). 

ION (transfigurat şi tot mai agitat). Geanleone, îţi 
mulțumesc ... Crima mea n'a fost zadarnică... A 
avut un tâlc, pe care abia azi lam prins... Vino, 
Geanleone... Vreau să privesc la naşterea începu” 
tului, să am subt a mea putere, „mişcarea“... pe 
care s'o opresc din fugă, ca pe-o roată... şi depă- 
şind mişcarea, să ajungem la „cuvânt“ ... Auzi, Gean- 
leone?... Afară s'au deslănţuit stihiile împotriva 
noastră. Cu atât mai bine)... Le vom înfrânge... 
Voiu sili vântul, să ne fie cărăuş și întunericul că- 
lăuză ... Vino, Geanleone... Vino... (intuneric, himină, 


în locul lui Geanleone, apare părintele Pavel cu isoanele în 
mână). 


ION. Geanleone... Geanleone... 


(Va urma) VICTOR PAPILIAN 


BIBLIA ȘI TINERETUL 


Societăţile biblice din America, Anglia, Franţa, 
Germania, Belgia etc. în tot anul răspândesc în 
milioane de exemplare Biblia pe întreaga supraiaţa 
pământului, hotărât nu din interese comerciale, ci 
dintru-o puternică convingere religioasă. Dovada cea 
mai bună este, că această Biblie pe care o oferă altora 
ca cea mai excelentă hrană sufletească, se citeşte 
zilnic acasă la ei în toate păturile sociale, Biblia este 
cetită deopotrivă în palatele regale ca şi în hanurile 
dela marginile drumurilor. 

Din sinul acestor neamuri, cari dau în tot anul 
milioane. grele pentru încreştinarea păgânilor, se nasc 
misionari cu o respectabilă ştiinţă de carte, cari mun- 
cesc şi mor în slujba Bibliei. 

La noi deocamdată şi-a scos capul la lumină 
critica Bibliei, contestând unele părţi atât din T. V. 
cât şi din T. N. 

După sporadicele manifestări ale acestei critici, 


Biblia ar trebui propusă în şcoale cu cruţarea teoriei 
moniste care se învaţă acolo. Zadarnic am cita pă- 
rerile despre Biblie ale atâtor ilustrii reprezentanţi 
ai ştiinţei omeneşti, fiindcă ele nu au valoare do- 
cumentară pentru profesorii monişti şi peniru elevii 
lor cari îi cred orbeşte. Este şi natural să fie aşa, 
pentrucă mărturisirile oamenilor reprezentativi în cul- 
tura omenească numai la acei oameni pot afla cre- 
zământ, cari s'au svârcolit cel puţin pe un sfert ca 
ei să afle adevărul, Cine nu este creator în ştiinţa ome- 
nească, ci simplu imitator, crede tot; şi bune şi rele. 

Dintre oamenii mari ai lumii, cari nu au reprodus 
ce au spus alții, ci au spus ce au gândit şi au simţit 
ei, amintim pe marele gânditor şi scriitor Goethe. 
lată ce spune acest mare geniu al omenimei despre 
Biblie: „Marea cinste de care se bucură Biblia în 
faţa oamenilor şi a neamurilor trebue atribuită va- 
lorii ei interne“. 

Sigur că această carte sfântă nu are lipsă de 
apărarea noastră, pentrucă de aproape 2000 de ani 
se apără şi străluceşte singură fără sprijinul puterii 
omeneşti, 

Nu căderea Bibliei trebue deci să ne preocupe, 
pentrucă dânsa nu va cădea niciodată, ci frica acelor 
oameni cari cred că Biblia ar putea provoca în su- 
fletele tinerilor nedumeriri şi ciocniri cu înalta știință 
omenească. Că Biblia nu poate avea efecte destruc- 
tive ne-o confirmă însuşi tata Darwin. Despre popu- 
laţia din insula Tahiti, care se încreștina sub ochii lui, 
el a spus următoarele cuvinte: 


„Starea religioasă-morală a poporului acestuia 


prin misiunea creştină — deci prin binefacerile reli- 
giunii — s'a ridicat în mod vrednic de toată recu- 
noştinţa“, 


Dacă în Tahiti a făcut Biblia minuni, de ce nu 
ar face şi la noi? Prima ţintă a școalei, care nu este 
un scop, ci un mijloc, este, să nobiliteze sufletele 
tinere şi să producă acolo unitate în cugete şi uni- 
tate în simţiri. Dar este mai presus de orice în- 
doială (vorbim despre acei oameni cari au citil mai 
întâi Biblia şi apoi au încercat să-i dispute valoarea 
că această mult dorită uniiaie sufletească nu o poate 
produce decât Biblia, care nutreşte pe toţi cu acelaş 
duh şi cu aceeaşi ideală concepție de viață. Din 
Biblie transpiră aceeaş putere şi iubire dumnezeească 
azi şi mâne şi în vecii vecilor. 

Ştiinţa omenească în orce ramură a ei este plină 
de rătăciri ca şi omul care o creiază şi nici pe de- 


EXCURSII STUDENŢEŞTI 


parie nu prezintă unitatea, statornicia şi adânca în- 
țelepciune a Bibliei. 

De aceea să nu luăm Biblia din mânile tinere- 
iului, ci din contră să i-o dăm ca să guste cât mai 
mult din înaltele ei culmi de frumuseţe sufletească şi 
de o vecinică înțelepciune. 


Să facem din Biblie cartea de toate zilele a îi- 
nereiului, fiindcă viaţa nu este numai citania căr- 
ților de ştiinţă omenească, ci o luptă extrem de grea 
în care se bat cumplii credinţa cu necredința, nădejdea 
cu desnădejdea, iubirea cu ura, puterile diavolești cu 
puterile cereşti. Ştiinţa omenească poate să satisiacă | 
curiositatea noastră şi ne poate uşura viaţa noasiră 
materială, dar nu ne poate întări sufletul în lupta 
vieţii. Numai credința în Dumnezeu ne poate îi razim 
şi balsam. Veacurile de până acum nu au putut. 
răsturna cuvintele Domnului nostru Isus Hristos: 
„Adevăr zic vouă: Până ce nu va trece ceriul şi pă- 
mâniul nici o iotă sau nici o cirtă nu se va putea 
perde din lege pânăce nu se vor întâmpla toate“, 
Credem că nu generaţiile tinere ale neamului nosiru 
vor lua asupra lor imposibilul rol de a se ciocni 
cu Biblia. 

Moniştii, cari azi dau cu tunul în Biblie este 
sigur că vor trece dar Biblia nu; fiindcă ea va ră- 
mânea vecinică, ceeace este: izvorul vieţii plin de 
sănătatea şi înţelepciunea cari vin de sus, dela Tatăl - 
cel ceresc. 

Prot. Dr. ŞTEFAN CIOROIANU 


O vizită la câteva mănăstiri din Bucovina şi Moldova 


O excursiune de studii făcută în Bucovina și 
Moldova de un grup de studenți ai universităţii din 
Cluj, ne-a dat prilej să vizităm mai de aproape pe cea 
dintâi şi să ne convingem cu prisosinţă, de cele ce 
regretatul istoric Dimitrie Onciul spunea despre acest 
binecuvântat colţ de ţară: Nicăeri pe tot pământul 
românesc nu se află atâta bogăţie de istorie româ- 
nească, atâta bogăţie de amintiri scumpe ale trecu- 
tului nostru, 

Intr'adevăr trecutul îţi reînvie la fiecare pas în 
faţa numeroaselor biserici şi mănăstiri presărate în 
tot cuprinsul țării fagilor, de Domni evlavioşi sau 
de boieri crescuți în frica lui Dumnezeu. 


Timid ascunse între munţi şi de proporţii modeste, 


bisericile amințite — ca tot atâtea monumente arhi- 
tectonice salvate din neliniştea și nesiguranța vremilor 
trecute — prezintă o valoare de nepreţuit pentru noi, 
atâi prin originea lor îndepărială în timp, cât şi prin 
măestria construcției și artistica lor zugrăveală, 
Dintre aceste biserici şi din cele pe cari le-am 
vizitat, voi aminti în primul rând pe cele mai vechi: 


biserica Sfintei Treimi din Siret, atribuită de tradiţie 
lui Sasu, fiul lui Dragoş Vodă, şi considerată drept 
cea mai veche biserică moldovenească (de pe la anul 
1350), apoi biserica Nașterii siântului loan, ridicată 
în acelaş vechiu oraş de reşedinţă de Mușata, mama 
întemeietorului de dinastie Petru Muşat. 

Mai importantă decât aceste două şi datând 
dela sfârșitul aceluiaşi secol al XIV-lea, este biserica 
necropolă din Rădăuţi, al cărei ctitor ar fi Bogdan 
Descălecătorul. Biserica adăposteşte mormintele unui 
întreg şir de domni ai Moldovei începând cu acel al 
lui Bogdan, ceeace ar putea fi o confirmare pentru 
originea ei, dupăcum stilul romanic în care a fost 
zidită ar fi o dovadă a vechimii ei. 

Dacă secolul XIV ne-a lăsat destul de sporadice 
urme, secolul XV ne oferă o mult mai bogată serie : 
de locașuri de închinare. Din iimpul lui Alexandru - 
cel Bun ne-au rămas ruinele informe ale unei bise- 
rici din Vatra Moldoviței şi biserica latină din Baia 
— o ruină şi ea, — clădită într'un pur stil gotic, 
pentru soția sa ardeleană Margareta de Loşonj. Bi- 

Scoarța din față a evangheliarului lav, manuscris din 1436, 
ferecată în argint poleit cu aur. M-rea Neamţu 


strița, ctitoria şi locaşul de vecinică odihnă al lui 
Alexandru cel 'Bun, unde s'a găsit şi letopiseţul cu 
prețioase însemnări pentru trecutul Moldovei, se pre- 
zintă azi într'o completă restaurare făcută de Alexandru 
Lăpuşneanu. 

Ctitoriile lui Ştefan cel Mare în schimb, împân- 
zesc țara Moldovei şi nu sunt întru nimic mai pre 
jos de faima celui ce le-a înălţat. Biserica albă din 
Baia, Pătrăuții, Sf. lie, Voroneţul şi biserica mănă- 
slirii Neamţului — ca să nu amintesc decât vre-o 
câteva din ele, poartă toate pecetea aceleiaşi origini 
şi sunt tot atâtea exemple de închegare şi fixare a 
unui stil moldovenesc — topire într'un tot armonios 
de diferite elemente, cu precumpănirea celor gotice 
şi bizantine. Mănăstirea Putna, ctitoria aceluiaşi Domn, 
a suferit radicale modificări, cari nu s'au oprit până 
la începutul acestui secol. A păstrat însă sub lespede 
de marmoră osemintele marelui Voevod însuşi, dim- 
preună cu ale familiei sale, alături de un important 
letopiseţ pentru domnia lui Ştefan şi un nepreţuit 
tezaur de vechi odoare bisericeşti, de minuţioase și 
imaterial de fine broderii. 

Tradiţia ctitorească a lui Ştefan a fost continuată 
de urmaşii săi: Bogdan cel Orb şi Ștefăniță şi o 
putem uşor urmări vizitând ctitoria lui din Suceava, 
unde se află închise în raclă de argint moaştele Sf. 
loan cel Nou. Petru Rareş s'a dovedit însă cel mai 
harnic reconstructor de vechi locaşuri sfinte şi cel 
mai pios ziditor de noi biserici şi mănăstiri, dintre 
toți urmaşii lui Ştefan. Din ctitoriile lui n'am ajuns 








Biserica mănăslirii Voronef 


să vedem decât Vatra Moldoviței, mănăstirea Humo- 
rului şi biserica Sf. Dumitru din Suceava. Mai toate 
au un plan caracteristic lor prin camera mortuară 
interpusă între pronaos şi naos, lăsând să se întrevadă 
în detalii o timidă influență a renaşterii italiene. O 
nouă caracteristică a bisericilor din secolul XVI e şi 
pictura lor exterioară, ce pare a fi o creaţiune mol- 
dovenească. Humorul, Vatra Moldoviței şi Voroneţul, 
al cărui exterior a fost zugrăvit pe la jumătatea se- 
colului XVI, îşi datoresc însemnătatea lor în special 
picturii exterioare care le încinge. Zugrăveli de o 
atât de artistică fineţe în execuţie şi în culori calde, 
desăvârşit de armonios îmbinate, ce amintesc de colo- 
ritul covoarelor orientale, râd proaspete în bătaia 
razelor de soare şi uimesc pe privitor, prin sfidarea 
cu care au întâmpinat ploaia şi viscolele atâtor vea- 
curi. Totuşi ori câtă încredere am avea în resistenţa 
acestor picturi, valoarea şi raritatea lor impune celor 
cari le înțeleg şi cari sunt datori să le înţeleagă, mai 
multă grije şi măsuri de apărare împotriva asprei 
clime de care sunt încercate. 

Inrudită ca stil cu bisericile lui Petru Rareş și 
făcând parte din acelaş secol, este şi ctitoria Movi- 
leştilor, mănăstirea Suceviţa, unde se găsesc rămăşi- 
țele pământeşti ale lui leremia şi Simion Movilă, 
precum şi şuviţe din pletele tăiate ale Doamnei lui 
leremie Vodă, Elisabeta, cea pângărită de păgâni. 
Nu-i lipseşte nici Suceviţei frumoasa găteală ce o 
constitue pictura ei exterioară, lucrată în tonalități 
mult mai vii decât ale picturilor surori dela Humor 
sau Voroneţ de pildă. Mănăstirea Suceviţa se mai 
bucură şi de un foarte bogat şi valoros tezaur, alcă- 
tuit în întregime aproape din obiecte donate de fa- 
milia Movileştilor: cruci artistic sculptate, odăjdii şi 
cusături de o calitaie artistică remarcabilă, ca aco- 
peritoarele de morminte ale lui Simeon şi leremia 
Movilă, alături de manuscrise cu splendide miniaturi, 
cum este spre pildă Evangheliarul din 1607. 


. 

Dintre mănăstirile secolului al XVIi-lea am vizitat 
Dragomirna, care nu reprezintă numai o trecere dela 
un veac la altul, dar şi o trecere spre un nou tip de 
biserică. Numeroasele elemente noi introduse aici îi 
dau un aspect cu totul deosebi! de al celor din veacul 
trecut. Coborând apoi până la mănăstirea Neamţului, 
am avut ocazia să vedem cea mai mare mănăstire 
din ţara noastră, unde cei peste 400 de călugări închişi 
între zidurile mănăstirei caută să-i reinvie importanţa 
culturală din trecut, când caligrafii şi tălmăcitorii 
dela Neamj împlineau unul din primele roluri în răs- 
pândirea cărţii româneşti, iar curentul paisian reforma 
viaja monahală, prin credință şi muncă literară. Nu 
departe de mănăstirea Neamţului sunt aşezate mănă- 
stirile de călugăriţe Agapia şi Văratecul, ale căror 
pitoreşti și liniştite așezări îmbie orăşanului istovit 
de puteri, loc de odihnitoare şi recreatoare vilegiatură. 

Am încheiat excursia ducând cu noi un singur 


regret întărit de reproşul că n'am cunoscut mai din “ 


vreme cele văzute acum; că nu ne-am împărtăşit 
mai curând sufletul şi mintea din comorile lăsate de 
înaintaşi. Impresionaţi de trăinicia celor durate de ei, 
ca şi de rafinăria gustului și subiilul lor simţ artistic, 


NOTE DE DRUM 


ne-am întors acasă cu mai multă încredere în noi 
şi în puterile creatoare ale neamului românesc. 
M, LUPAŞ 


hugăciune 


Părinte din ceruri, 

Tu care de-apururea gândul 
Avul-ai la turmele Tale 
Și'ntr'una pe neteda cale 
Purtatu-le-ai veacuri de-arândul, 


Priveşte, Părinte, norodul 

Ce numai durere știut-a, 

Ce veșnic în neguri zăcut-a, 
Plângându-şi cu jale prohodul, 


lar [ării ce'n lacrimi şi'n sânge 

Se zbate ca'n vremuri străbune, 

Meneşte-i o soartă mai bună 

Smulgându-i prilejul de-a plânge. 
DAFNA-BLAGAIANA 


SPRE SOARELE DELA ASSUAN 


— 1929 — 





„Cine n'a fost in Cairo, nu poate spune c'a 
umblat in lume. Pământul lui e aur curat, nop- 
țile lui o minune, apa lui blândă şi dulce, iar 


nămolul lui e moale ca apele Nilului“. (O mie 


şi una de nopți. Noaptea XĂVII). 


Ceeace trebue să observe mai întâi unul din Ro- 
mânia în cea dintâi zi petrecută în Cairo, este oraşul 
modern care ţi se înfăţişează înaintea ochilor. Știind că 
eşti in Africa, te-ai aştepta la un oraş „african“, 
sărăcăcios şi murdar, pe când rămâi încântat văzând 
că Egiptul are o capitală care întrece în mărime şi 


Egipelt : 
Vederea generală u 
oraşului Cairo 


frumseţă, capitala noastră, Această modernizare a 
Cairului este recentă și înaintează foarte repede. 


In rândul al doilea, un lucru de care rămâi în- 
cântat păşind pe străzile oraşului frumos este cerul 
senin și căldura de vară care domneşte aici. Când 
am plecat de acasă lăsasem în Bucureşti zăpadă 
groasă și ger, pe când aici suntem în plină vară la 
mijlocul lui Decemvrie, vară cum e la noi în lulie şi 
August. 

Am lăsat deci pardisiul şi-am ieşit numai în 
haină pe străzile Cairului, orașul pe care îl visam 
odinioară în timpul răsboiului când degeram de frig 

din lipsa de lemne şi cărbuni şi doriam, în 
visul meu după ţări calde, să-mi continu 
medicina la Cairo. Căldura de pe străzi 
e însă aşa de puternică, încât m'am gândit 
că voi avea nevoe de un costum de 
vară şi de o cască colonială cari să mă 
apere contra soarelui egiptean, având în 
vedere că voi merge departe spre sudul 
Egiptului până dincolo de Assuan. 

La ieşirea din hotel am la stânga 
o staţie de automobile elegante, multe 
Studebecker, Fiat şi Buick; maşini 
simple sau uzate, n'am văzut. Maşinile 
pot fi toate în stare bună, deoarece în Egipt şi Pa- 
lestina există cele mai bune şi mai frumoase drumuri; 
sute de km. mergi pe şosea asfaltată, cu media 80— 
90 km. pe oră, fără să simţi viteza şi nici cel mai 
mic deranj sau oboseală. Aceste şosele sunt făcute 
de Englezi pentru a uşura circulaţia, pentru a lega 
mai repede un punct de altul şi în primul rând pentru 
a stăpâni coloniile mai uşor prin transportul mai re- 
pede al irupelor cari trăesc în colonii. Aici unde 
şoselele sunt admirabile, aici unde nimeni n'are voe 
să poarte arme şi unde nici nu se vând arme, e ușor 
să stăpâneşti ţara cu o mână de oameni. Soldaţii 
nu se văd. Ei stau sus în „Citadelă“ și prea rar 
ies în oraş în ordine şi îmbrăcaţi totdeauna în cele 
mai bune haine. lar cetăţenii Cairului, paşnici în 
aparenţă, îşi văd de afaceri, ordinea pe străzi fiind 
păzită de poliţişti arabi, al căror stăpân e regele 
Egiptului Fuad I, arab şi cu fes în cap şi el, rege 
cu suită, cu palat regal, cu imn regal şi cu mașină 
„Cadillac“. Arabii („egiptenii“) visează eliberarea 
lor de sub Englezii pe cari îi urăsc din toată inima 
(deşi toţi vorbesc englezeşte). Dragostea faţă de 
francezi e mare la „Egiptenii“ de azi. O vezi în 
numirea străzilor cari sunt în limba arabă (shari) 
şi franceză (rue). Pe străzi indigeni îmbrăcaţi în 
haină lungă şi albă — femei arabe în haină lungă 
neagră, acoperite la faţă cu un văl negru care le 
lasă liberi numai ochii negrii. Un lucru care îţi atrage 
atenţia imediat ce vezi mai multe femei: toate au 
ochii la fel, ochi negri cu negru împrejurul ochilor. 
Abia mai târziu am înţeles taina acestei asemănări: 
toate femeile arabe — şi cele mai sărace — îşi 
vopsesc cu negru pleoapele şi o parte din jurul 
ochilor ; legea lor le obligă să facă lucrul acesta. 
Intre vălul de pe cap şi cel care le acopere faţa, 
este legat dealungul nasului un cilindru cu chiţi auriţi. 
In interiorul cilindrului se păstrează o hârtie cu ver- 
suri din Coran, semn că femeea va fi credincioasă 
bărbatului. 


Am plecat spre Facultatea de medicină. 


Tramvaiul ne duce pe strada Kasr—El—Eini. 
Aproape de Facultate în faţa staţiunei tramvaiului, 
e un spital. 





Privelişte din apropierea Piramideler dela Gizeh 


Probabil că e un mort mai de seamă în el, 
fiindcă multe femei arabe îmbrăcate în haina lor 
lungă-neagră, şi descoperite la faţă, aşteaptă mortul 
bocindu-se. Din când în când la intervale par'că 
regulate, femeile se ridică în picioare de pe pământ 
unde şedeau, îşi ridică mânile în sus şi se vaetă toate 
deodată. Oridecâteori însă am trecut cu tramvaiul 
pe aci, în cele zece zile pe cari le-am petrecut la 
Cairo, am văzut în faţa spitalului aceleaş femei bo- 
cindu-se la transportarea vre-unui mort. Abia mai 
târziu am înţeles că ele nu sunt rude ale mortului 
şi nici cunoscute venite să petreacă mortul la groapă, 
ci sunt bocitoare plătite de rudele celor cari mor 
în spital. 

Facultatea de medicină se prezintă binişor. N'are 
însă încăperi destule : de aceea, acum odată cu ţinerea 
congresului, se pune piatra fundamentală a nouei 
Facultăţi şi a Spitalului pe insula Rodah în mijlocul 
Nilului. 

Am intrat să văd bolnavii din Clinicile cu ca- 
mere mari fără uşi cari să se închidă şi fără sobe, 
fiindcă aici nu-i frig niciodată. Dintre bolnavi am 
privit numai leproşii cari erau ceva nou pentru mine. 

La biroul Congresului am primit toate actele 
necesare pentru intrarea liberă în toate oficiile, bi- 
rourile şi muzeele statului. 


La birou am scris vre-o sută de cărţi poştale, 
cu salutări din Cairo, tuturor prietenilor din România. 
N'am uitat pe nimeni, nici chiar pe croitorul meu. 
Dărnicia mea s'a explicat prin faptul că erau ieftine 
cărțile poştale, iar pentru francarea lor nu plăteam 
nimic ci dedeam c. p. la biroul congresului unde 
medicii arabi ne lipeau gratis mărcile poştale spe- 
ciale cu ocazia Congresului. 


Dela cărţile poştale am trecut la Agenţia Cook 
să plătesc taxa pentru o excursie la barajul dela 
Delta Nilului. Lângă mine un englez plăteşte şi el 
taxa excursiei: 40 piaştri — 360 Lei; n'are însă 
schimbat şi din portmoneul său încărcat de hârtii de 
mărimi egale scoate o hârtie de una sută lire egip- 
tene (84,000 Lei!), o întinde rugând pe încasator 
să-i dea restul. Acesta, oricât de boer era, plin de 
gentileţe şi serios îi înapoiază hârtia spunând că 

n'are să-i dea înapoi la o hârtie de 84,000 Lei. Un 
gest englezesc. Mă uitam la portmoneul englezului 
încărcat de un teanc de hârtii de câte 84,000 Lei 
şi mă gândeam pe unde vrea să mai călătorească 
acest arhimilionar în comparaţie cu mine, care du- 
sesem cu mine în Egipt mult mai puţin decât o hârtie 
de 84,000 Lei — şi călătorisem doar aşa departe! 

Cu gândul şi cu inima la hârțiile de câte o 
sută de lire ale englezului şi supărat pe arabul care 
m'a lăsat fără insignie, am eşit din Facultate mer- 
gând înainte pe linia tramvaiului. Mergeam în neştire 
și în dorința de a găsi ceva nou, de a descoperi ce 
n'am mai văzut. Şi am ajuns pe malul Nilului unde 
pescarii îşi adunau pânzele lunirilor lor. Fără rost 
era plimbarea mea, fiindcă vederea Nilului o aveam 
în program pentru altă zi. Şi în plimbarea mea fără 
țintă pe malul Nilului, ridicându-mi în neşiire ochii, 
departe, departe, dincolo de râu, în albastrul ne- 
sfârşit al cerului veşnic, senin printre palmieri am 
văzut pustiul nisipos, iar la marginea cea mai apro- 
piată a lui am zărit cele trei piramide din Gizeh... 
O! am exclamat uimit, uite piramidele! Uite al doilea 
sublim pe care-l văd în viața mea ; căci cel dintâi a fost 
marea. Pentru ele am venit eu aici în Egipt, nu 
pentru insignia de congresist. Dar e prea frumos, e 
prea sublim şi nu e pentru azi vederea piramidelor; 
să ne întoarcem înapoi acasă; e prea de vreme şi 
prea pe negândite vederea lor acum şi.... e prea 
frumos frumosul acesta pentruca să-l vezi dintr'odat 
întreg. O, ce bine'mi pare şi ce mulțumit sunt că 
le-am zărit de departe! Invăţăceii lui Isus, Luca şi 
Cleopa nu s'au putut întoarce înapoi din Emmaus 
la lerusalim mai turburați în bucuria lor, că au 
văzut pe Domnul după înviere, de cum m'am îna- 
poiat eu cu tramvaiul la hotel, dupăce zărisem dela 
distanță de câţiva km. — piramidele! 

La masă dintre chelneri numai „ţalul“ este eu- 
ropean, suntem serviţi numai de chelneri negri îm- 
brăcaţi într'o singură haină lungă albă. Aceşti negri 
sunt aduşi din Sudanul egiptean şi sunt cei mai 
credincioşi oameni pe cari i-am văzut. Toţi vorbesc 
englezeşte și franţuzeşte, iar între ei limba arabă deşi 
nu sunt arabi. Mâncarea foarte bună, cu legume multe, 
carne puţină, din cauza căldurei de aici, terminându-se 
cu banane, portocale, mandarine, curmale şi migdale. 
Bem apă de Vichy sau de Evian, pe care o plătim cu 
10 piaştri (84 Lei) litrul, gândindu-ne la apele noastre 
minerale de masă (Matilda, Borsec, Repat) pe cari 
dacă le-am exporta aici, le-am plăti mai ieftin. Când 
cerem apă de cealaltă ii spunem: „water“ sau „de 
Peau!“. Am învăţat cel dintâi cuvând arab: „maia“ 
(apă) şi când îmi trebue apă, chem pe Hasan şi-i 
spun tare: Hasan, maia ! lar el zimbeşte de bucurie 
că am vorbit în limba lui, aleargă şi-mi aduce pe 
tavă frumos un pahar cu apă limpede, în care plu- 
tește o bucată de ghiață, ca să nn se încălzească 


apa; mă serveşie în haina lui albă-lungă, până la 
pământ, îmi zâmbeşte arătându-mi dinţii lui regulaţi 
şi albi-albi, în vreme ce întinde tava ținută cu mâinile . 
lui negre-negre şi uscate, mâni de faraon mumificat. 

După masă am făcut planul pentru vizitarea 
Cairului în cele zece zile pe cari le vom petrece 
aici. Avem multe de văzut şi nu ştim de unde să 
începem |! 

leşind din cameră şi scoborând scările, în holul 
hotelului întâlnesc câţiva medici francezi cari vin la 
mine şi mă întreabă cine sunt, fiindcă le par figură 
cunoscută. Le-am spus că ne cunoaştem de astăvară 
dela Congresul Internaţional de  talassaterapie din 
Bucureştii și mi-au strâns mâna veseli că ne-am îm- 
prietenit în diferite continente. 

Mai târziu facem o mică plimbare prin oraş 
unde în magazinele vizitate ne ispitesc toate obiec- 
tele. Deocamdată mi-am comandat un costum de 
mătase „soie ecrue“ „coloarea oului de rață“ şi o 
cască colonială. Seara, plimbându-ne prin oraș, am 
trecut prin faţa palatului regal cu piaţă uriaşă în față 
şi cu tunuri la intrare, ca la Castelul Peleș din Sinaia. 
Mai departe, în faţa unei case, lume multă petrecând 
aşa, încât gălăgia lor ne-a atras de departe. Credeam 
că e vre-un ospăț de nuntă, dar o explicaţie a unuia 
ne-a clarificat imediat: proprietarul casei a voit să 
dea afară pe chiriaş dându-l în judecată; chiriaşul 
a câştigat procesul şi de bucurie şi-a chemat prietenii 
şi „lăutarii“ să facă un „kaizenmuzik“ proprieta- 
rului care stă la etaj şi-şi scoate și el nasul acum, 
privind la „festa“ care i se trage. 

În drum spre casă am văzut cea dintâi trestie 
de zahăr, devorată de un arab. O trestie lungă, e 
curăţită de coajă cu dinţii așa cum ai curăţi o ra- 
mură de soc să-i rămână miezul. Acest miez conţine 
zahăr care se suge, iar din miez în urmă rămâne o 
massă de celuloză care se aruncă. Mai târziu, în 
tren spre Luxor, am mâncat şi eu trestie de zahăr 
care e nespus de dulce şi bună! Ai impresia că 
sugi o bucată de zahăr de-al nostru şi-ţi rămân bu- 
zele lipite una de alta de dulceaţa ei. In multe părți 
ale Egiptului, în familiile sărace, mâncarea unei tre- 
stii de zahăr însemnează un prânz, fără nici un alt 
supliment. Cu 4 Lei cumperi o trestie lungă de îrei 
metri din care mănânci de 4—5 ori! În gările de pe 
Valea Nilului lrestia de zahăr se vinde ca la noi 
brânzoaicele la Ploeşti, sâu prunele la Comarnic, 
sau strugurii în gara din Drăgăşani. 

* 

Când mergi atât de departe, până în alt con- 
tinent, cum am făcut noi, te miri singur cum ai ajuns 
aşa de departe şi-ţi dai coate cu prietenii, spunând 
unul altuia: Îţi dai tu seama cât suntem noi de de- 
parte? Suntem în Africa, băete; Ne simţim bine 
dispuşi şi am comunicat dispoziţia noastră tuturor 
prietenilor și cunoscuţilor noştri din. ţară, salutând 

prin câteva zeci de cărţi poştale toate colţurile Ţării 
Româneşti, lipind mărci egiptene cari circulă numai 
în timpul congresului, mărci cari mai târziu vor avea 
valoare mare. S'au tipărit două feluri de mărci cu 
ocazia congresului: una de 5 miliemi având pe ea fi- 
gura frumoasă a egipteanului faraon Amon—Holep, 
cel mai vechiu medic amintit în istorie şi alta de 
10 miliemi cu fotografia celui mai vechiu medic arab. 


LOCAȘURI DE ÎNCHINARE 


Am cumpărat mere frumoase, cari se im- 
portă din California, fiindcă în Egipt nu se fac mere; 
aici merele sunt „coloniale“ şi se plătesc scump aşa 
cum se plătesc la noi portocalele: 15 Lei mărul! Şi 
trebue să le importeze tocmai din California, când 
România cu poamele ei minunate şi cu cursele ei 
regulate de vapoare, este aşa de aproape! 

Dr. EUGEN DOBROTĂ 


Biserica „Cuvioasa Paraschiva“ 


din hkâmnicul.- Vâlcii 








Biserica „Cuvioasa Paraschiva“ 


Această biserică este cea mai veche din Râm- 
nicul-Vâlcii, fiind zidită de Pefraşcu-Vodă, la anul 
1557, pe când bătrânul Voevod se găsea în acest 
oraş tratându-se, după recomandaţiile medicilor din 
Sibiu, de o boală de piept, pe care o căpătase 
într'o luptă purtată pe Valea Oltului. 

Murind, însă, în anul 1558, biserica a rămas 
neterminată până la anul 1587 când a fost terminată 


definitiv de fiul său, Mihai-Viteazul, pe atunci Ban 
al Craiovei. 

La anul 1738 în timpul stăpânirii austriace, sub 
împăratul Carol VI, Turcii isgonind cu răsboi pe 
Nemţi au aprins biserica, pe care la anul 1740 au 
reparat-o neguţătorii Chiproviceni din Sibiu. La anul 
1768, în timpul altui răsboi dintre Nemţi şi Turci, 
biserica a fost iarăşi în parte arsă, fiind reparată de 
enoriaşi. 

Mai târziu, la anul 1844, Sterie Jufca Videl 
Ceauş, a zugrăvit-o din nou, mărindu-i ferestrele, 
înălțându-o şi adaogându-i amvonul şi turla clopot- 
niței, iar la anul 1879 s'a zidit turla centrală, zugră- 
vindu-se. 

Se pare că tot la anul 1844 biserica a fost ten- 
cuită peste tot şi văruită, acoperindu-se cărămizile 
şi panourile aparente ale primei arhitecturi, biserica 
fiind zidită la început după modelul sârbesc — cu 
panouri şi cărămizi aparente — introdus în țară de 
voivodul Mircea Ciobanul. 

La anul 1933, biserica ajungând la ruină a fost 
restaurată la arhitectura primă, sub conducerea Co- 
misiunii Monumentelor istorice, de actualul paroh, 
Preot Î. Dărvărescu, restaurându-se însă numai partea 
zidită de Pătraşcu Vodă şi Mihai Viteazul, iar restul 
lăsându-se, după reparaţie, aşa cum fusese zidit în 
cursul timpului. 

Tot cu acest prilej, s'a zidit Casa parohială, 
după acelaş model de arhitectură ca şi biserica. 

Pr.LD. 


EPIIAL. 


Verde brad 

verde brad 
străjueşte trecerea. 
Amânduror secerea: 
zori de-o zi. 


Mări vis 
mări vis: 
tuturora visurile 
condeesc abisurile 
doar o zi. 
ANDREI UNGHERU 

CRONICA LITERARĂ 


Al, O. Teodoreanu : UN PORC DE CANE. Co- 
lecţia Rosidor. Editura Naţională. Bucureşti 1933. 

Dintre scriitorii postbelici de talent, fraţii Teo- 
doreanu se disting prin opera lor cu caractere ori- 
ginale şi viguroase. Dacă di lonel Teodoreanu este 
mai masiv, mai produciiv şi — să zicem — mai se- 
rios, în schimb dl Al. O. Teodoreanu (Păstorel) este 
mult mai spiritual. Calitate rară astăzi, când roma- 
nele insipide, de duzină, inundă piaţa literară şi când 
o generaţie tânără vrea cu orice preţ să ne sperie 
cu tragismul unei factice disperări metafizice şi cu 
teorii mistice, importate din Calcuta și Benares. 

DI Al. O. Teodoreanu n'a scris mult: 2—35 vo: 
lume. Înşir: 1. Flronicul măscăriciului Vălătuc. 2. 
Mici Satisfacţii. 3. Strofe cu pelin de Maiu. 4. Trei 
Fabule. Pe de altă parte opera lui nu conţine acele 
idei şi pasiuni înalte, de rigoare în cărţile didactice 
şi'n admiraţia filistenilor clasicismului literar. Totuşi 
prin ceeace a publicat D-sa se dovedește un ade- 
vărat artist şi-un om de duh. 


În ultimul volumaș se cuprinde o nuveletă: Lin 
porc de câne, care ne aminteşte prin perfecţia arti- 
stică a tratării unui subiect scabros statuetele şi pic- 
turile murale dintr'o sală cenzurată a muzeului din 
Napoli, unde se păstrează urmele artei spontane şi 
sincere a locuitorilor din Pompei. Celelalte bucăţi 
sunt schiţe din lumea frivolă a mondenilor şi demi- 
mondenelor din Bucureşii, lume zugrăvită cu multă 
vervă, pe alocuri cu ironie şi mai ales cu mult humor, 
descreţitor de frunte. Ele se menţin în linia mae- 
strului Caragiale, nu numai ca inspiraţie ironică, dar 
şi prin ingeniozitatea variaţiei de procedeu. 

Într'un cuvânt o cărțulie extrem de amuzantă şi 
din care nu pot cita din lipsă de spaţiu, decât eşan- 
fioanele următoare: 1. Un dancing din capitală. 
„+. Cuprinsă de colectiva epilepsie verticală a Rumbei, 
o masă compactă de dansatori se agită frenetic şi 
mai mult pe loc, ca ţiparii într'un borcan prea mic 
pentru numărul lor, deabia găsind mijlocul să-și în- 
vârtească partenerele îmbujorate şi decoltate la ex- 
trema limită. Fără jazz şi văzuţi de departe, oamenii 
aceştia ar da impresia exactă a călătorilor disperaţi 
de pe puntea unui vas în naufragiu, pe-o mare agi- 
lată“, 2. O comparație sugeslivă:; „...Pe când se 
îmbrăca domnul Miclăuş, Cheri (un căţel), recon- 
fortat de somnul reparator, făcea salturi nebune și 
se gudura pe lângă el ca un deputat majoritar în 
faţa primului ministru“, 

Rămâne la discreta curiozitate a cetitorilor să 
lămurească, întrucât „Un porc de câne“ trebue luat 
la propriu, sau figurat şi dacă ansamblul schițelor 


corespunde probelor date... de ceeace de altfel nu 
ne'ndoim. p. d. 


PROBLEME DU COMMUNISME par Nicolas 
Berdiaeff. Paris 1933. 170 pag. ă 

Comunismul, atât prin concepţia lui despre lume, 
radical opusă creştinismului, cât şi prin apropierea 
țării în care îşi îndeplineşte rolul său funest, este o 
problemă de-o arzătoare actualitate pentru noi. În 
faţa acestei mişcări aşa de complexe, conștiința cre- 
ştinilor nu poate rămânea indiferentă. Dar ea nu 
se poate mărgini la o tăgăduire retorică a lui, ci 
trebue să înceapă, prin trăirea unui creștinism curat, 
lupta împotriva atleţilor lui Antichrist. Ruşii din dias- 
pora, cari înfăptuesc atâtea lucruri minunate pe pă- 
mânt străin — prezentând în fața lumii apusene va- 
loarea şi comorile ortodoxiei — au demascat cu 
toată pulerea minciuna comunismului. Între aceștia 
filosoful, profund creştin, N. Berdiaelf este dușmanul 
cel mai redutabil al bolşevismului. Într'o serie de 
cărți de-ale lui, între cari e şi prezenta, desvoltă şi 
combate, într'un spirit de largă comprehensiune, în- 
treagă doctrina materialismului istoric, care stă la 
baza comunismului. Cartea de faţă are trei capitole, 
fiecare mergând cu un pas mai departe în structura 
doctrinei marxiste. Ele sunt: |. Adevărul şi minciuna 
comunismului 14—49; li. Psihologia nihilismului şi a 
ateismului rus, 50—102; II. „Linia generală“ a filo- 
sotiei sovietice. Comunismul era privit până în pre- 
zent sub un unghiu prea îngust, ca un curent politic, 
economic şi social, fără să se arate minciuna îngro- 
zitoare pe care o profesează: lupta contra creștinis- 
mului, negarea lui Dumnezeu, negarea sufletului ; ne- 
garea „mitului“ creştin a Dumnezeu-Omului — min- 
ciună care întunecă toate fragmentele de adevăr ce 
le-ar conţinea el. „Socialismul“ — deci comunismul, 
forma extremă a acestuia — „nu e numai o pro- 
blemă muncitorească“, cum spune autorul într'o altă 
valoroasă lucrare a sa, ci e mai ales problema ateis- 
mului, a unei îniruchipări moderne a ateismului; el 
e turnul lui Babel, ridicat fără Dumnezeu, nu pentru 
a se ridica dela pământ spre cer, ci pentru a cobori 
cerul la nivelul pământului“ (L'esprii de Dostoiewski 
pg. 160). Comunismul e deci negarea principiului 
spirilual, a libertăţii voinţii, e un monism materialist 
în viața socială. Dar ideea care îi atrage entuziasmul 
maselor nu e materialismul, care în sine e rece, fără 
putere de-a înflăcăra, ci e ideea mesianică, al cărui 
purtător e „proletariatul“. Această clasă, născută din 
asupririle capitalismului — a cărui severă crilică o 
face deasemenea autorul — este divinitatea cea nouă 
în bolşevism; ea e considerată eliberatoarea lumii 

din nedreptăţile capitalismului, şi constructoarea unei 
lumi nouă. Acest edificiu se face prin forţă, în chip 
mecanic şi prin constrângere, fără să se ţină seamă 
de personalitatea omului. Societatea e totul, individul 
nimic. 

Întrebarea obsedantă e, cum de a prins rădă- 
cini marxismul tocmai în sânul poporului rus, a cărui 
religiozitate pronunţată e îndeobşte cunoscută ? Ace- 
stei întrebări îi răspunde autorul în cap. II şi III, în- 
trând în analiza şi mai amănunțită a marxismului, aşa 
cum s'a resfrânt el în sufletul poporului rus. Rădă- 
cinile nihilismului rus se găsesc deja în schisma vea- 
cului al XVIl-lea. Poporul rus s'a arătat refractar 
oricărei influenţe externe. El vedea atunci în pa- 
triarhul Nicon pe trimisul lui Antichrist. Mai pe urmă 
a venit reforma occidentalistă a lui Petru cel Mare, 
care a produs în sânul poporului resentimentul şi ura 
față de orice cultură. În adâncurile acestui suflet era 
ascunsă ideea mesianică a lui. Această idee a me- 
sianismului naţional s'a împreunat cu cea a mesia- 
nismului internaţional. Cea de a treia Romă, făurită 
de călugărul Filoteiu în veacul XV, a devenit Inter- 


CE S'A ÎNTÂMPLAT ÎN LUNA TRECUTA 


La 

naţionala a treia. In această stare de revoltă a prins 
marxismul în mijlocul poporului rus. Dar la temelia 
marxismului stau contradicții ineluctabile. Procesul 
dialectic, împrumutat din filosofia hegeliană — aplicat 
materiei — e cea mai monstruoasă contradicţie. Materia 
în sine e pasivă, ea nu poate fi supusă procesului 
dialectic. 

Convingerea comuniştilor că pot întemeia o îm- 
părăţie pământească prin forță şi constrângere, fără 
să ţină seama de principiul libertăţii — e încă o 
utopie în veci nerealizabilă. Dar cea mai groaznică 
e lupta împotriva lui Dumnezeu, care nu poate i 
scos din sufletul omenesc. De aceea în câmpul de 
bătae al focului comunist ia naştere o Biserică nouă, 
Biserica martirilor. Ea începe în catacombe, pentruca 
să strălucească în lume. 

Aceasta e o palidă rezumare a câtorva idei din 
cartea filosofului rus N. Berdiaeff, care pentru pro- 
funzimea ei, ca şi pentru importanţa ei pentru noi, 
merită să fie tradusă şi în limba noastră. 

Numai cunoscând duşmanul pe toate poziţiile 
lui, poţi lupta efectiv contra lui. D. COMAN 


noi 


i 





O CTITORIE RARĂ. Distinsul 
fiu al Bisericii noastre dl Dr. 
Eugen Nicoară, director al spita- 
lului din Reghin, preşedinte al „Fră- 


ției ortodoxe române“ din tractul 
Reghin, deputat sinodal şi con- 
gresual al eparhiei Clujului, pre- 
şedinte al despărțământului „Astra“ 


Spitalul din Reghin, ctitoria dlui Dr. E. Nicoară 


din Reghin, a dat și până aci do- 
vezi despre sufletul său mare. — 
In urma actului iscălit la 16 Sept. 
a. c. prin care, drept prinos de re- 

cunoştinţă faţă de memoria acelora 
cari l-au ajutat în marea lui nevoe 
să facă medicina, donează Epis- 
copiei ortodoxe a Clujului spitalul 
din oraşul Reghin, ridicat cu chel- 
tuială proprie, constituind o fun- 
daţiune de binefacere sub denu- 
mirea regretatului său părinte: 
„Fundaţiunea Preot Grigorie Ni- 
coară“, dl Dr. Eugen Nicoară de- 
vine primul mecenat al eparhiei 
Clujului, iar Biserica şi neamul 
îl înalță alăturea de Emanoil Gojdu, 
de Dumitru Andronic, Alexandru 
Lebu, Dr. loan Mihu, şi alţi gene- 
roşi întemeietori de fundaţiuni cu 
scopuri culturale şi de progres 
naţional. 

Felicităm pe Preasfinţitul Episcop 
Nicolae Ivan al Clujului, că Dum- 
nezeu l-a învrednicit să aibă în 
eparhia Preasfinţiei Sale fii credin- 
cioşi şi jertfelnici cum este întru tot 
lăudatul ctitor Dr. Eugen Nicoară. 


CONGRESUL „ASTREI“. In zilele 
de 8 şi 9 Septemvrie a. c. s'au 
desfăşurat la Târgu-Murăş  festivi- 
tăţile împreunate cu congresul anual 
al societăţii culturale „Astra“ dela 
Sibiu, 

Conducătorii „Astrei“ au lucrat 
deosebit de înţelepţeşte atunci când 
în alegerea localităţii menite să 


Mitrovolitul Andrei Şaguna 

găzduiască aceste solemnităţi s'au 
oprit asupra orașului Târgu-Murăş, 
importantul centru dela marginea 
Săcuimii. Să vadă şi urmaşii ne- 
meşilor fuduli, la ei acasă, vitali- 
tatea etnică şi prestigiul cultural 
al naţiei româneşti, pe care au 
ținut-o până de curând în cea mai 
cruntă robie! 

Deschiderea congresului s'a făcut 
în sala festivă a Palatului Cultural, 
la ora 11, dupăce congresiştii au 
participat la Sf. Liturghie săvârşită 
în cele două biserici româneşti. 
Cu acest prilej au rostit înălțătoare 
cuvântări: dl |. Moldovan, preşe- 
dintele „Astrei“, P. S. Arhiereu 
Vasile de Răşinari, delegatul 1. P. 
S. Mitropolit Nicolae, Protopop 
Câmpean, delegatul episcopatului 
unit, regretatul academician Gh. 
Bogdan-Duică, Prof. D. Gusti, Dr. 
E. Nicoară etc. 


La ora 2 congresiştii au luat 
masa împreună la Restaurantul 
Central, iar după masă la orele 
4 şi-au desfătat ochii şi şi-au spo- 
rit conştiinţa naţională privind stră- 
lucitul conduct etnografic, la or- 
ganizarea căruia dl Dr. E. Nicoară 
a avut partea leului. 


Inălţătoare a fost producţia „Şoi- 





P. $. Nicolae, episaopul Clujului 


La stânga: 


DI Dr. Eugen Nicoară 


milor“ din Cluj pe terenul sportiv, 
în cadrul căruia a vorbit, entuziast, 
dl prof. Lupeanu-Melin. 

La ora 6 un public pe cât de 
select pe-atât de numeros a ascul- 
tat în sala festivă a primăriei con- 
ferința dlui prof. univ. Sextil Puş- 
cariu despre „Perspective culturale“, 
conferință deosebit de bogată în 
rememorări înălțătoare și în instruc- 
tive sugestii pentru viitorul cultural 
al „Astrei“ şi al neamului. 

Seara: concert şi petrecere până'n 
zori de zi — ca pe vremurile 
bune... 

A doua zi congresul a ţinut şe- 
dință, ascultând diferitele rapoarte 
despre bogata activitate desfășurată 
de „Astra“ în decursul ultimului 
an. S'a remarcat, cu toată drepta- 
tea, hărnicia excepţională a des- 
părțămintelor Sibiu, Cluj, Braşov, 
Blaj, Reghin etc. 

Congresul acesta a făcut încă 
odată dovada, că venerabila so- 
cietate culturală ctitorită de marele 
Mitropolit Andrei Şaguna e pe 
drumul celei mai frumoase înfloriri 
— bravând grelele vremi de criză 
morală și materială prin care 
trecem, 

Serbările dela Sarmisegetuza : DI Prof; Daicovici dă lămuriri Suveranului 


PRAZNICUL DELA SARMISE- 
GETUZA. In cetatea de reşedinţă 
a lui Decebal a fost praznic mare. 
Insuşi M. Sa Regele Carol Il a 
ținut să cinstească cu prezenţa sa 
înaugurarea săpăturilor prin cari 
se va desgropa marele amfiteatru 
dac, amfiteatru care va întruni 
an de an pe fiii neamului nostru 
la serbările „Daciadelor“, menite 
să cultive, prin cultul tradiţiei, vir- 
tuţile sufleteşti şi trupeşti ale naţiei 
noastre. De faţă au fost la praznic 
şi |. P. S. Sa Mitropolitul Nicolae 
al Ardealului, di G. Tătărăscu, 
prim-ministrul ţării, împreună cu 
mai mulţi miniştri şi cu peste 10.000 
de ţărani din părţile hunedorene. 

In cuvântări entuziaste s'a evocat 
cu acest prilej gloria daco-romană 
a strămoşilor noştri, glorie despre 
care glăsueşte fiecare peatră des- 
gropată din cetatea Sarmisegetuzei 
şi pe care noi, urmaşii daco-roma- 
nilor, suntem chemaţi s'o sporim 
prin vrednicia noastră. 

Praznicul dela Sarmisegetuza a 
fost o admirabilă şcoală a demni- 
tăţii naţionale, care azi, mai multi 
ca oricând, se cere respectată în 
viaţa particulară şi'n viaţa de stat 
de o potrivă. 

Săpăturile arheologice conduse 
cu atâta pricepere de dl Prof. 
Daicovici, servesc, în felul acesta, 
în chipul cel mai înalt, conştiinţa 
şi demnitatea naţională. 

nuită bogăţie au atras o mulţime 
de vizitatori. In felul acesta s'a 
promovat şi consumul intern şi 
exportul de fructe. lar pomicultorii 
şi-au putut valorifica o bună parte 
din rodurile cu cari Dumnezeu le-a 
binecuvântat ostenelile. 


CONGRESUL ȚIGANILOR. Nu-i 
lucru de glumă, ci e foarte serios: 
Ţiganii din întreaga ţară româ- 
nească prin reprezentanţii lor s'au 
întrunit în congres la Sibiu. Au 
fost de faţă vr'o două mii. Şi nu 
erau toţi negri. Nici la faţă, nici 
la suflet. 

Congresul s'a deschis prin sfin- 
țirea celor 72 de steaguri — fireşte 
în culorile naţionale românești. 





Săptămâna fructelor : Car alegorie dela expoziția din Bucureşti 


SAPTAMÂNA FRUCTELOR. Ne 
aducem aminte de cumplita secetă 
de astăprimăvară. Lumea plugă- 
rească era îngrijorată, desnădăj- 


duită. A dat Dumnezeu de-a 
plouat. Ploaia era târzie — după 
oameni, dar la timp — după rân- 


duiala lui Dumnezeu. Pământul a 
rodit din belşug. S'au făcut mai 
ales poame, ca niciodată. 


Pentru a îndemna lumea noastră 
să mânce poame şi pentru a atrage 
atenţia străinătăţii asupra marilor 
noastre posibilităţi de expori, Mi- 
nisterul de domenii prin camerele 
agricole a organizat expoziţii-târ- 
guri de fructe în toate capitalele 
de judeţ ale ţării. Aceste expoziţii 
de o rară frumsețe şi de o nebă- 


Numărul acestor steaguri cores= 
punde, dupăcum vedeţi, exact cu 
numărul judeţelor din România şi — 
probabil — cu numărul listelor de 
candidaţi ce vor depune ţiganii la 
viitoarele alegeri parlamentare. 
Asta, fireşte, n'a spus-o nici unul 
din „Voevozii“ noii „minorităţi“ ce 
se organizează. Totuși, „să avempu- 
țintică răbdare“ şi vom vedea că 
aşa ceva se poate întâmpla. In 
orice caz e mai uşor să depui 72 
de liste la alegeri, decât să faci o 
universitate populară țigănească, 
dupăcum au cerut congresiştii. 
Altminteri congresul s'a desfă- 
şurat în condiţii civilizate (fără 
păruiala aşa de frecventă la a/fe 
congrese), ceeace este spre cinstea 
Romilor adunaţi la Sibiu. N.C. 

La alții 


BOMBA POLONEZĂ. Polonia a 
aruncat o bombă întrmna din re- 
centele şedinţe ale Consiliului So- 
cietăţii Naţiunilor. Reprezentantul 
ei, dl ministru de externe Beck, a 
declarat în înaltul for internaţional 
dela Geneva, că guvernul polonez 
nu se mai ține obligat să respecte 
dispoziţiile tratatului de pace pri- 
vitoare la regimul minorităţilor, 
câtă vreme aceste dispoziţii nu-şi 
vor estinde puterea asupra tuturor 
țărilor cari alcătuesc Societatea 
Naţiunilor. In consecință Polonia 
nu mai tolerează în această ;pri- 
vință nici un control internaţional. 

Polonia Mareşalului: Pildsuski Ta 
dovedit încă odată, că înțelege să 

Congresul figanilor: Sfinjirca steagurilor 


Varşovia: Palatul regelui lon Sobieski 


facă politică externă poloneză, um- 
blând pe picioarele proprii. Pre- 
tenția ei este justă şi demnă. 
Fiindcă dispoziţiile privitoare la 
regimul minoritar nu sunt chiar aşa 
de internaţionale după cum vor să 
pară. Ele nu obligă decât naţiile 
ceva mai mici. 

Şi asta nu e chiar în spiritul 
vrerilor lui Wilson, — părintele So- 
cietăţii Naţiunilor — şi nici în spi- 
ritul dreptăţii pure şi simple. 

Declaraţiile dlui Beck au tul- 
burat profund liniştea solemnă a 
înaltului for internaţional genevez 
şi au stârnit comentarii dintre cele 
mai agitate în întreaga presă mon- 
dială. 


RUSIA ÎN SOCIETATEA NAȚIU- 
NILOR. Republica sovietelor ru- 
seşti a intrat în Societatea naţiu- 
nilor. A fost invitată să intre — şi 
a intrat. Ideea a pornit, desigur, 
dela Stalin, sau Litwinov. „Marile 
puteri“ au tatonat la rândul lor at- 
mosfera internațională și neprevă- 
zând furtună, ci dimpotrivă, au 
poftit Rusia la masa verde dela 
Geneva. 

U. R. S.-ului i-a venit bine in- 
vitarea, Intrând în soborul genevez 
sa pus bine cu Europa, într'un 
moment când e amenințat din ex- 
tremul orient. Şi, sigur, şi-a sporit, 
în felul acesta prestigiul politic şi 
putinţa de a propaga ideia revolu- 
ției mondiale, 





Apus de soare pe lacul Leman 

În schimbul acestui formidabil 
serviciu, nu i s'a cerut nimic. Nici 
măcar un regret pentru zecile de 
mii de preoți ucişi, sau pentru mi- 
lioanele de mujici trecuţi, prin în- 
fometare, în lumea cea de dincolo. 
Nu i s'a pretins nici măcar liber- 
tatea conştiinţei religioase pentru 
nenorociţii muritori din împărăţia 
roşie, precum România n'a pretins 
nimic, nici tezaurul românesc dela 
Moscova, când a reluat raporturile 
diplomatice cu ţara lui Litwinov. 

Şi totuşi s'a găsit cineva să pro- 
testeze împotriva primirii Rusiei în 
lovărăşia neamurilor civilizate : Re- 
prezentantul Elveţiei. lar primul 
ministru al Irlandei şi-a condiţionat 
adeziunea, cerând libertate de cre- 
dință pentru cetăţenii Republicei 
de dincolo de Nistru. 

S'a dovedit încă odată, dacă mai 
era nevoe, că politica este tărâmul 
unde toate compromisurile sunt po- 
sibile şi de unde eroismul este 


VIAŢA ILUSTRATA 


exilat de- cele mai multeori. De 
aceea sunt şi aşa de rare înfăp- 
tuirile mari şi durabile pe acest 
tărâm. 

HEIL HITLER! Partidul na- 
țional-socialist din Germania şi-a 
ținut congresul la Niirnberg. El a 
arătat încă odată că naţia germană 
aproabă entuziast politica Fiihre- 
rului şi înțelege să-l ajute pe-acesta 
din tot sufletul la zidirea celui 
de-al treilea Reich. Douăzeci de 
mii de drapele cu crucea încâr- 
ligată s'au plecat în faţa stăpânului 
absolut al unei naţii de 60 de mi- 
lioane ; şi aproape 500.000 de piep- 
turi au strigat întrun glas: Heil 
Hitler! 

Ce va creia entuziasmui acesta 
hitlerist — e o taină a viitorului. 
Dar că entuziasmul acesta este 
real şi formidabil, o spun străinii 
cari au fost în Germania şi mai 
ales ceice au văzut congresul dela 
Niirnberg. 


DE TOATE ŞI DE PRETUTINDENI 


A TREIA EXPOZIŢIE A ARTIŞTI- 
LOR CREŞTINI LA TOKIO. Ea 
â avut loc anul acesta şi a atras cu- 
riozitatea foarte multor vizitatori. 
Cele vre-o 50 de tablouri, diferi- 
tele modele de arhitectură, stofele 
şi vasele aranjate cu un deosebit 
gust în sălile expoziţiei, au con- 
firmat încă odată vitalitatea cre- 
Ştinismului, prin una din trăsătu- 
rile lui fundamentale: adaptabili- 
tatea la situaţii date. Realizările 
artei orientale creştine, în special 
chineze, japoneze şi indiene, sunt 
inspirate din arta tradiţională, in- 
digenă. Tabloul pictorului Seigo 
Joshimaisu: Isus în pustie, redă 
pe Mântuitorul în poziţia iradiţio- 
nală alui Budha, iar tabloul /sus 
în grădina Ghethsimani al. picto- 
rului Luca Haseyava prinde câteva 
trăsături caracteristice ale artei ja- 
poneze în expresia feţei omeneşti 
și în ornamentaţie. Nu mai puţin 
interesant, din acelaş punct de 
vedere, este şi tabloul Zi de sărbă- 


GIHIVECIU 


toare a lui Miyo Nakamura, în care 
două femei japoneze în costumul 
lor naţional, intrând în biserică se 
opresc şi se roagă în faţa alta- 
rului. Faţa lor, schiţată în câteva 
linii, exprimă un sentiment religios 
plin de extas. Spiritualitatea, spe- 

Fireşte, gazetele evreo-masone 
vor continua să spună că elanul 
hitlerist este tarifat, cum ar fi la 
noi de-o pildă elanul electoral 
hrănit cu) ţuică şi tocană naţională. 

N. C. 





A. Hitler 


cificul artei bizantine creştine, se 
regăseşte în figurile lor. 


UN ORFEU MODERN. Se spune, 
că legendarul orfeu îmblânzea, cu 
cântecul său, animalele sălbatice. 
Faptul — deşi de domeniul legendei 





Imca FHaseyava: Isus în grădina Getsimani 

Miyo Nakamura: Zi de sărbăloare 


— nu pare de loc imposibil, fiindcă 
el se repetă în zilele noastre. E 
cazul violinistului francez Marcel 
Herbier, care cântă în pieţele ora- 
şelor şi cântecul lui minunat atrage 
paserile ceriului cari se aşează, 
fermecate, pe arcușul măiestrului 
şi pe capul lui, ca în stalurile unei 
săli de concerte... 


TREI INCAPĂŢINAȚI. Intr'o so- 
cietate se găseau o mulţime de 
încăpăținaţi, cari îşi povesteau cu 
mândrie încăpăţinarea de care 
erau capabili. 

— Eu am fost aşa de încăpă- 
ținat — povesteşte unul — că mer- 
gând la dentistsă-mi scoată o măsea 
ce mă durea, la întrebarea denti- 
stului care e măseaua de scos, n'am 
voit să i-o arăt şi mai bine am 
suferit să-mi scoată toate măselele 
şi toţi dinţii, decât să spun care 
măsea mă doare. 

— Asta nu-i nimic — răspunse 
altul. Eu întârziind într'o iarnă până 
noaptea târziu şi neavând cheia 
dela antreu, am bătut la ușe, ca 
soția să-mi deschidă. Soţia în- 
trebă : cine este? Deşi era un 
ger — de crepau pietrile, n'am 
voit să răspund și mai bine am 
stat la uşe — de am îngheţat toată 
noaptea, decât să spun cine sunt. 

Lin orfeu modern 


— Eu, povesteşte al treilea, îna- 
inte cu un an aveam 1500 de oi, pe 
care le duceam la târg să le vând. 
Ajungând la un râu am voit să trec 
cu oile pe țărmul opus, ca să scurtez 
drumul. Nu trece omule — spuse 
un ţăran din părţile locului, căci 
apa e mai mare decât se pare şi 
ți se îneacă oile. Credeţi că l-am 
ascultat? Din contră: am mânat 
oile în râu şi toate s'au înecat. 


Judecaţi şi Dvoastră, care a 
fost mai încăpăţinat. 


LOGODNĂ PRINCIARĂ. La re- 
prezentaţiile teatrale festive cari 
s'au dat anul acesta în pitorescul 
oraş Salzburg din Austria, au par- 
ticipat, ca de obiceiu, şi mulţi 
membri ai caselor regale şi prin- 
ciare. Cu acest prilej a avut loc 
solemnitatea logodnei prinţului 
George, cel mai tinăr fiu al Re- 
gelui Angliei, cu principesa Marina 
a Greciei. 








POSTA REDACŢIEI 


Ar. D. în Gh. Fireşte. Publicăm şi literatură frumoasă, 
cu inspirație veritabilă. Ai putut-o observa şi până acuma. 
Singura rezervă ce-o impunem este, ca această literatură — fără 
să fie tezistă — să zidească sufletul, iar nu să-l destrame cu 
ispite prea terestre, 

Prof. I. B. în M. Nu te supăra dacă-ți mai amputăm 
din celece ne trimiţi. O facem şi din necesități tehnice. Şi-apoi 
vrem să ne dedăra colaboratorii cu vechea şi'nțeleapia deviză: 
Non multa, sed multum. 

Sloc. în Ch. Poeziile nu merg. Din el& incearcă să 
transpire o simțire curată, versul însă e zidit stângaciu. Mai 
încercaţi, cu mai multă grije asupra formei. 





ge 





POSTA ADMINISTRAȚIEI 


Ierom. Gh. în C. Ne-aţi restituit revista cu observarea: 
„nefiind familişti nu o putem abona“. lar factorul poştal, mai 
istej, ne roagă să V'o trimitem totuși, c'o să Vă folosească Sf. 
Voastre şi celor p& cari trebue să-i luminați pentru a duce o 
cât mai creştinească și mai românească viață familiară. Nu- 
mărul acesta Vi-l mai trimitem, numai pentru a avea putinţa 
să citiți această notiţă. 


Câţiva cititori ne-au restituit al şaptelea număr al revi- 
stei. După cea mai dreaptă judecată, asta nu merge. O jumă: 
tate de an de jerifă din partea noastră e suficient. Mai mult 
nu ne poate pretinde nime. Prin urmare, dacă cineva ne mai 
restitue r&vista, după o jumătate de an, să ne trimită și prețul 
abonamentului pe timpul în care a primito. Așa e cu drep- 
tate. Nu ? 

REVISTA DE FAMILIE 
APARE LUNAR 
SUB AUSPICIILE „FRAȚIEI ORTODOXE ROMÂNE“, SECŢIA SIBIU 


ABONAMENTUL PE UN AN 200 LEI. PE O JUMATATE DE AN 100 LEI. UN NUMĂR 20 LEI 
REDACȚIA ŞI ADMINISTRAŢIA: SIBIU, ACADEMIA TEOLOGICĂ „ANDREIANĂ“ 
ABONAMENTE SE POT FACE ȘI LA LIBRĂRIA ARHIDIECEZANĂ, SIBIU 





ici 


O creştinească rugăminte către celtitori: 





Trimiteți-ne cât mai grabnic abonamentul măcar pe 
o jumătate de an (100 Lei). 


ADMIN. REVISTEI „VIAȚA ILUSTRATĂ“ 


Autorii şi editurile cari vor să li se anunţe cărţile sau revistele în „Viaţa Ilustrată“, 
vor trimite redacției noastre câte un exemplar din aceste cărți sau reviste, 


Ci 


Recomandând „Viaţa Ilustrată“ prietinilor D-Voastră, 
ne veţi ajuia s'o scoatem mai bogată și mai ieftină. 


Pi 
Celuice ne face 10 abonamente plătite înainte, îi trimitem revista gratuit, 


CS 


La trimiterea banilor pentru abonament rugăm să arătaţi și numărul sub care primiţi revista. 


sa, 











TIPARUL TIPOGRAFIEI ARHIDIECEZANE SIBIU 











IN ACEST NUMĂR: 


NICOLAE COLAN: + Gheorghe Bogdan Duică 

GRIGORIE T. MARCU: Măreţia şi amărăciunile unui schit 

p. POSSA: Intoarcere la suflet (poezie) 

A. NANU: Longin 

AL. LASCAROV-MOLDOVANU: Flori creştine 

NICOLAE VONICA : Furtuna (poezie) 

VICTOR PAPILIAN: Cerurile spun (Mister ortodox) 

Dr. ŞTEFAN CIOROIANU: Biblia şi tineretul 

M. LUPAŞ: O vizită la câteva mănăstiri din Bucovina şi 
Moldova 

DAFNA-BLAGAIANA : Rugăciune (poezie) 

Dr. EUGEN DOBROTĂ Spre soarele dela Assuan 

Pr. 1|.D.: Biserica „Cuvioasa Paraschiva“ din R.-Vâlcii 

ANDREI UNGHERU : Epitaf (poezie). 


P. D. şi D. C.: VITRINA CĂRŢII. 
CRONICĂ EXTERNĂ. CRONICĂ INTERNĂ. GHIVECIUL 

PENTRU COLABORATORI 


Revista se pune sub tipar totdeauna la 15 ale lunei. Domnii colaboratori 
sunt rugaţi să-şi trimită manuscrisele până la această dată. Rugăm articole 
scurte, scrise citeţ, pe o singură pagină a hârtiei. Întrucât e posibil, dorim 
ilustraţii (fotografii) la text. Ordinea articolelor e determinată de necesități 
tehnice, nu de alte consideraţii. — Manuscrisele nepublicate nu se înapoiază. 


Primim spre publicare cronici despre evenimentele 
culturale şi sociale din oricare parte a ţării. Aceste 
cronici trebue să fie însă însoţite de fotografii. 


Lai ) 





